tripathysagar/odia_wiki huggingface dataset:
ଲତିଫୁର ରହମନ  (ମୃତ୍ୟ: ୧୦ ଜୁଲାଇ ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ଦକ୍ଷିଣ ଓଡ଼ିଶା  ମୁସଲମାନ୍‍  ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓ ୨ୟ ଓଡ଼ିଶାକୁ ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଲତିଫୁର ରହମନ ମୁସଲିମ୍‍ ଲିଗ୍‍ର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ୧୯୮୪ ମସିହାର ଜୁଲାଇ ୧୦ ତାରିଖରେ ତାଙ୍କର ମୃତ୍ୟୁ ହୋଇଥିଲା ।
ବାକୁଚୀ ଏକ ଔଷଧୀୟ ଛୋଟ ଗଛ । ଏହାର ଫୁଲରେ ଭର୍ତ୍ତି ହୋଇଥିବା ମଞ୍ଜିକୁ ବାକୁଚୀ କହନ୍ତି । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଏହା ରୁକ୍ଷ, ସାରକ, ମଧୁରରସ, ଗୁରୁପାକ, କେଶ ଓ ମସ୍ତିସ୍କର ହିତକର, ଅଗ୍ନିବର୍ଧକ, କାନ୍ତିକାରକ ତଥା କାଶ, ଶ୍ୱାସ, କଣ୍ଡୁ, କୁଷ୍ଠ, ଜ୍ୱର, ଆମ, ଶୋଥ, ପାଣ୍ଡୁ, ଶିରପୀଡ଼ା, କେଶର ଅକାଳ ପକ୍ୱତା, କେଶ ଉପୁଡା, କୃମି, ଧବଳକୁଷ୍ଠ ଓ ପିତ୍ତ ପ୍ରକୋପ ଆଦି ରୋଗ ନିବାରକ ଅଟେ । ବ୍ୟବହାର ଏହାର ମଞ୍ଜିକୁ ଔଷଧ ରୂପେ ବ୍ୟବହାର କରାଯାଏ। ଏହାର ତୈଳ ଧବଳକୁଷ୍ଠକୁ ନିବାରଣ କରିଥାଏ। କେଶ ତୈଳ ପ୍ରସ୍ତୁତିରେ ଏହା ପ୍ରଧାନ ଭେଷଜ ରୂପେ ବ୍ୟବହୃତ ହୋଇଥାଏ । ଚିରେଇତା ସହିତ ଏହାକୁ ସିଝାଇ ସେବନ କଲେ ଜ୍ୱରଛାଡ଼ିଯାଏ। ବିବିଧ ଚର୍ମରୋଗ, ଭଗନ୍ଦର, କେଶର ରୋଗ, କ୍ଷତ ଧନୁଷ୍ଟଙ୍କାର ଓ ଅପସ୍ମାର ଆଦି ବାତରେ ଏହା ପ୍ରୟୋଗ କରାଯାଏ ।
ଦାଗଣା ଜିଲ୍ଲା   :             ଭୁଟାନର 20ଟି ଜିଲ୍ଲା ମଧ୍ୟରୁ ଅନ୍ୟତମ । ଲୋକ କଥା ଅନୁସାରେ ଦାଗନା ର ଲୋକମାନେ ଅରାଜକତା ଭିତରେ 17 ଶ ଶତାବ୍ଦୀ ଯାଏ ରହୁଥିଲେ । ଶାସକ ଝେବ୍ଦୃଙ୍ଗ ସୈନ୍ୟ ପଠେଇ ଦାଗନାକୁ ନିଜ ନିୟନ୍ତ୍ରଣକୁ ନେଇଥିଲେ । ଭାଷା ଦାଗନାରେ ସାଧାରଣତଃ ଯୋଙ୍ଖା ଭାଷା କୁହାଯାଇଥାଏ ,କିନ୍ତୁ ଦକ୍ଷିଣ ପୂର୍ବ ଅଞ୍ଚଳରେ ନେପାଲୀ ଭାଷା ମଧ୍ୟ କୁହାଯାଇଥାଏ । ଜଳବାଯୁ ଭୁଟାନ ଅନନ୍ୟ ଅଞ୍ଚଳ ପରି ଏଠାରେ ମଧ୍ୟ ସଂରକ୍ଷିତ ଅଞ୍ଚଳ ରହିଥାଏ । ଏହାର ଭାରତ ସହ ଦକ୍ଷିଣ ପୂର୍ବ ଅଞ୍ଚଳରେ ଥିବା ସୀମାରେ ଫିବ୍ସୂ ବନ୍ୟପ୍ରାଣୀ ଅଭୟାରଣ୍ୟ ରହିଛି । ଏଠାରେ ଜନବସତି ନାହି ।
ଓଡ଼ିଆ ବ୍ରେଲି ଭାରତୀ ବ୍ରେଲି ଅକ୍ଷର ଧାରା ମଧ୍ୟରୁ ଅନ୍ୟତମ । ଏଥିରେ ଥିବା ଅକ୍ଷରର ମାନ  କେବଳ ଓଡ଼ିଆ ଓ ହିନ୍ଦୀ ଏହି ଧାରର ବ‌ହିର୍ଭୂତ  ଭାରତୀ ଅକ୍ଷରର ମାନ ସ‌ହିତ ସମାନ । ଅକ୍ଷର ଏହି ଅକ୍ଷର ନିମ୍ନ ପ୍ରକାରର: ସାଧାରଣତଃ ଯୁକ୍ତାକ୍ଷର ବଦଳରେ ସ୍ୱରବର୍ଣ୍ଣ, ଯାହା ବ୍ୟଞ୍ଜନ ବର୍ଣ୍ଣ ପରେ ବ୍ୟବ‌ହାର ହୋଇଥାନ୍ତି-ଯେଉଁ ଭଳି ସେମାନେ କ‌ଥାବାର୍ତ୍ତାରେ ବ୍ୟବ‌ହୃତ ହୋଇଥାନ୍ତି । ଅକ୍ଷରସଜାଣି ଓ ଆକାର ପ୍ରକାର ବାବଦରେ ଜାଣିବା ପାଇଁ ଭାରତୀ ବ୍ରେଲି ବାବଦରେ ଦେଖିପାରିବେ ।
ପାଇମେକ୍ରୋଲିମସ  (ଇଂରାଜୀ ଭାଷାରେ ), ବେପାର ନାମ ଏଲିଡେଲ ହେଉଛି ଏକ ଔଷଧ ଯାହା ଆଟୋପିକ୍ ଡର୍ମାଟାଇଟିସ୍  (ଏକଜେମା) ଏବଂ ସୋରିଆସିସ୍ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଟପିକାଲ୍ କର୍ଟିକୋଷ୍ଟେରଏଡ ପରେ ଚିକିତ୍ସାର ଏହା ଦ୍ୱିତୀୟ ଧାଡ଼ିର ଔଷଧ । ଏହା ଚର୍ମରେ କ୍ରିମ୍ ଭାବରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମ ପ୍ରତିକ୍ରିୟା, ମୁଣ୍ଡବିନ୍ଧା ଏବଂ କାଶ ହୋଇପାରେ । ଅନ୍ୟାନ୍ୟ ଚିନ୍ତା ଜନ‌କ ପ୍ରତିକ୍ରିୟା ମଧ୍ୟରେ କର୍କଟ ଏବଂ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ କାଲସିନ୍ୟୁରିନ ଇନହିବିଟର । ୨୦୦୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ଏହା ବ୍ୟବହାର କରିବା ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୩୦ ଗ୍ରାମ ଟ୍ୟୁବର ମୂଲ୍ୟ ପ୍ରାୟ ୨୦ ଡଲାର ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୭୦ ଡଲାର ଅଟେ ।
ଲକ୍ଷ୍ମଣ ସୋରେନ  (ଜନ୍ମ: ୧୫ ଅପ୍ରେଲ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବହଳଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲକ୍ଷ୍ମଣ ସୋରେନ ୧୯୫୬ ମସିହାର ଅପ୍ରେଲ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହମବାଇ ସୋରେନ ଓ ପତ୍ନୀଙ୍କ ନାମ ଦେଓଳା ସୋରେନ । ରାଜନୈତିକ ଜୀବନ ଲକ୍ଷ୍ମଣ ସୋରେନ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଲକ୍ଷ୍ମୀପ୍ରସାଦ ମିଶ୍ର  (୨୫ ଡିସେମ୍ବର ୧୯୨୫ - ୩ ଅଗଷ୍ଟ ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଓ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲକ୍ଷ୍ମୀପ୍ରସାଦ ୧୯୨୫ ମସିହାର ଡିସେମ୍ବର ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭବାନୀ ଶଙ୍କର ମିଶ୍ର ଓ ପତ୍ନୀଙ୍କ ନାମ ଶାନ୍ତି ମିଶ୍ର । ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଲକ୍ଷ୍ମୀପ୍ରସାଦ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସେ ୧୯୫୯ ମସିହାରୁ ୧୯୬୧ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଲକ୍ଷ୍ମୀପ୍ରସାଦ ୨୦୦୪ ମସିହାର ଅଗଷ୍ଟ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ବଡ଼ରମା ଅଭୟାରଣ୍ୟ  'ଉଷାକୋଠି'  ଅଭୟାରଣ୍ୟ ନାମରେ ମଧ୍ୟ ଜଣା  ସମ୍ବଲପୁର ଜିଲ୍ଲାରେ ଅବସ୍ଥିତ ଏକ ପ୍ରାକୃତିକ ଅଭୟାରଣ୍ୟ । ଏହି ଅଭୟାରଣ୍ୟ ଦେଇ ଦୁଇଟି ନଦୀ ବରଧା ଆଉ ପେଙ୍ଗାନା ନଦୀ ପ୍ରବାହିତ ହୋଇଛି । ଅବସ୍ଥିତି ଓ ଆୟତନ ବଡ଼ରମା ଅଭୟାରଣ୍ୟ ସମ୍ବଲପୁର ସହରରୁ ୬ ନମ୍ବର ଜାତୀୟ ରାଜପଥରେ ୪୫ କିଲୋମିଟର ଦୂରରେ ଅବସ୍ଥିତ । ଏହା ରାଉରକେଲାଠାରୁ ୨୦୦ କିଲୋମିଟର ଦୂରରେ ରହିଛି । ଏହାର ଏକ ପାର୍ଶ୍ୱରେ ହୀରାକୁଦ ଜଳଭଣ୍ଡାର ଓ ଅନ୍ୟ ପାର୍ଶ୍ୱରେ ଘଞ୍ଚ ଅରଣ୍ୟଦ୍ୱାରା ପରିବେଷ୍ଟିତ ଏକ ପର୍ଯ୍ୟଟନ ସ୍ଥଳ ରହିଛି । ବଡ଼ରମା ଅଭୟାରଣ୍ୟର ଆୟତନ ୩୦୪.୦୩ ବର୍ଗ କିଲୋମିଟର । ସେଥିମଧ୍ୟରୁ ଉଷାକୋଠି ସଂରକ୍ଷିତ ଜଙ୍ଗଲ ୨୦୦.୬୮ ବର୍ଗ କି.ମି., ବଡ଼ରମା ସଂରକ୍ଷିତ ଜଙ୍ଗଲ ୫୭.୯୭ ବର୍ଗ କି.ମି, ବିଞ୍ଝାପାଲି ସରକ୍ଷିତ ଜଙ୍ଗଲ ୧୬.୭୩ ବର୍ଗ କି.ମି. ଓ ଅନ୍ୟାନ୍ୟ ୨୮.୬୫ ବର୍ଗ କି.ମି. ଅଟେ । ଗମନାଗମନ ଉଷାକୋଠିକୁ ସମ୍ବଲପୁର ସହର ଦେଇ ଜାତୀୟ ରାଜପଥରେ ଅଥବା ଝାରସୁଗୁଡ଼ାରୁ ରାଜ୍ୟ ରାଜପଥ ଦେଇ ଯିବାର ସୁବିଧା ରହିଛି । ଜୈବ ବିବିଧତା ଉଦ୍ଭିଦ ବଡ଼ରମା ଅଭୟାରଣ୍ୟରେ ମୂଲ୍ୟବାନ ଚନ୍ଦନ ଗଛ ସହ ଅର୍ଜୁନ, ନିମ୍ବ, ଶାଳ, ପିଆଶାଳ, ଆକାଶିଆ ପରି ବୃକ୍ଷ ସମୂହ ବହୁପରିମାଣରେ ଭରି ରହିଛି । ଏହା ବ୍ୟତୀତ ହୀରାକୁଦ ଜଳଭଣ୍ଡାର ନିକଟରେ ବାଲୁକା ତୁଠ ସହ କିଛି ଅରଣ୍ୟ ମଧ୍ୟ ରହିଛି । ପ୍ରାଣୀ ବଡ଼ରମା ଅଭୟାରଣ୍ୟରେ ମୁଖ୍ୟତଃ କାଲରା-ପତରିଆ ବାଘ, ରୟାଲ ବେଙ୍ଗଲ୍ ବାଘ, ଜଙ୍ଗଲୀ ହାତୀ ରହନ୍ତି । ଶେଷ ଆକଳନ ଅନୁସାରେ ସେଠାରେ ୩୭ଟି ହାତୀ ଥିବାର ଜଣାଯାଏ । ଏହା ବ୍ୟତୀତ ଉଷାକୋଠିରେ ନୀଳଗାଇ, ଚିତଳ, ବାଇସନ, କୋକିଶିଆଳି, ହରିଣ, ଉଡନ୍ତା ନେଉଳ ଓ ଗୋଧି ଦେଖାଯାଆନ୍ତି । କେତେକ ଭାଲୁ ମଧ୍ୟ ଏହି ଅଭୟାରଣ୍ୟରେ ରହିଛନ୍ତି । ଶୀତଋତୁରେ ବିଦେଶାଗତ ପକ୍ଷୀସବୁ ମଧ୍ୟ ଏଥିରେ ଥିବା ଜଳାଶୟ ନିକଟସ୍ଥ ଅରଣ୍ୟକୁ ଆସିଥାନ୍ତି । ସଫାରି ରାତିରେ ଏଠାରେ ଥିବା ଜିପରେ ଅରଣ୍ୟ ଭିତରକୁ ଯାଇ ଜୀବଜନ୍ତୁମାନଙ୍କୁ ଦେଖିବାର ସୁବିଧା ରହିଛି । ଏଥିପାଇଁ ପର୍ଯ୍ୟଟନ ବିଭାଗ ପକ୍ଷରୁ ସ୍ପଟ ଲାଇଟ, ଗାଇଡ଼ ଆଦିର ସୁବିଧା ରହିଛି । ଅଭୟାରଣ୍ୟରେ ଫଟୋ ଉଠେଇବା ମନା କରାଯାଇଥାଏ । ନିରାପଦରେ ରାତିରେ ଜନ୍ତୁମାନଙ୍କୁ ଦେଖିବା ପାଇଁ ଦୁଇଟି ଉଚ୍ଚ ଟାୱାର ମଧ୍ୟ ରହିଛି । ପର୍ଯ୍ୟଟନ ସମୟ ଅକ୍ଟୋବରରୁ ଅପ୍ରେଲ ପର୍ଯ୍ୟନ୍ତ ଏହି ଅଭୟାରଣ୍ୟରେ ଭ୍ରମଣ ପାଇଁ ଉପଯୁକ୍ତ ସମୟ । ଗ୍ରୀଷ୍ମଋତୁରେ ପ୍ରବଳ ଗରମ ହେତୁ ବଡ଼ରମାରେ ଜୀବଜନ୍ତୁଙ୍କୁ ଦେଖିବା ସହଜ ହୁଏ ନାହିଁ ।
ଅଳଙ୍କୃତା ବୋରା ଜଣେ ଭାରତୀୟ ଅଭିନେତ୍ରୀ, ମଡେଲ ଏବଂ ନର୍ତ୍ତକୀ । ସେ କଥକ, ଭରତନାଟ୍ୟମ ଏବଂ ସମସାମୟିକ ନୃତ୍ୟ ଶୈଳୀରେ ପ୍ରଶିକ୍ଷୀତା ପେଶାଗତ ନୃତ୍ୟଶିଳ୍ପୀ । ସେ ୨୦୧୮ ମସିହାରେ ଲଖୱିନ୍ଦର ଶାବଲାଙ୍କ ନିର୍ଦ୍ଦେଶିତ କଥାଚିତ୍ର ରାଜା ଅବ୍ରୋଅଦିୟା କଥାଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ନାହିଁ ସି କାଲି: ବେଟିୟାଁରେ ମଧ୍ୟ ଅଭିନୟ କରିଥିଲେ ।
ଅମୀରା ଶାହା  (ଜନ୍ମ ୨୪ ସେପ୍ଟେମ୍ବର ୧୯୭୯) ଜଣେ ଭାରତୀୟ ଉଦ୍ୟୋଗୀ ଏବଂ ମେଟ୍ରୋପଲିସ୍ ହେଲଥ କେୟାରର ପରିଚାଳନା ନିର୍ଦ୍ଦେଶକ ଥିଲେ  । ସେ ମେଟ୍ରୋପଲିସ୍ ହେଲଥ କେୟାରର ପ୍ରତିଷ୍ଠାତା ତଥା ଚେୟାରମ୍ୟାନ୍ ଡା ସୁଶୀଲ ଶାହାଙ୍କ ଝିଅ । ତାଙ୍କୁ ବିଶ୍ୱ ଅର୍ଥନୈତିକ ଫୋରମ୍ଦ୍ୱାରା ୨୦୧୫ରେ ୟଙ୍ଗ ଗ୍ଲୋବାଲ୍ ଲିଡର ଭାବରେ ସମ୍ମାନିତ କରାଯାଇଛି । ସେ ୨୦୧୭, ୨୦୧୮ ଏବଂ ୨୦୧୯ରେ ଫର୍ଚୁନ୍ ଇଣ୍ଡିଆର  "ବ୍ୟବସାୟରେ ସବୁଠାରୁ ଶକ୍ତିଶାଳୀ ମହିଳା"  ତାଲିକାରେ ନାମିତ ହୋଇଥିଲେ । ୨୦୧୮ରେ ଫୋର୍ବସ୍ ଇଣ୍ଡିଆର ଆସନ୍ତାକାଲି ଟାଇକନ୍ସରେ ଶାହା ସ୍ଥାନ ପାଇଥିଲେ। ବାଲ୍ୟ ଜୀବନ ଆମିରା ଶାହା ଜଣେ ପାଥୋଲୋଜିଷ୍ଟ ଡ. ସୁଶୀଳ ଶାହା ଏବଂ ସ୍ତ୍ରୀ ରୋଗ ବିଶେଷଜ୍ଞ ଡ ଦୁରୁ ଶାହାଙ୍କ ଝିଅ । ତାଙ୍କ ଜନ୍ମ ମୁମ୍ବାଇର ଡାକ୍ତରଙ୍କ ପରିବାରର ହୋଇଥିଲା । ତାଙ୍କର ବଡ଼ ଭଉଣୀ ଅପର୍ଣ୍ଣା ଶାହା ଜଣେ ଜେନେଟିକ୍ ବିଜ୍ଞାନର ଛାତ୍ରୀ । ସେ ଏଚ୍ ଆର କଲେଜ ଅଫ୍ କମର୍ସ ଆଣ୍ଡ ଇକୋନୋମିକ୍ସର ଜୁନିଅର କଲେଜରେ ବାଣିଜ୍ୟ ଅଧ୍ୟୟନ କରିଥିଲେ । ସେ ଅଷ୍ଟିନର ଟେକ୍ସାସ ୟୁନିଭରସିଟିରୁ ଅର୍ଥ ବିଭାଗରେ ଡିଗ୍ରୀ ହାସଲ କରିଥିଲେ । ସେ ନ୍ୟୁୟର୍କରେ ଗୋଲ୍ଡମ୍ୟାନ୍ ସାକ୍ସଙ୍କ ସହ କାମ କରୁଥିଲେ । ପରେ, ସେ ମାଲିକ-ରାଷ୍ଟ୍ରପତି ପରିଚାଳନା କାର୍ଯ୍ୟକ୍ରମ ହାର୍ଭାର୍ଡ ବିଜନେସ୍ ସ୍କୁଲରୁ ସମାପ୍ତ କରିଥିଲେ  ଶାହା ଜଣେ ଇଣ୍ଡଷ୍ଟ୍ରି ମୁଖପାତ୍ର ଏବଂ ବିଭିନ୍ନ ଜାତୀୟ ତଥା ଆନ୍ତର୍ଜାତୀୟ ଫୋରମ୍, ଇଣ୍ଡଷ୍ଟ୍ରି ଇଭେଣ୍ଟ ଏବଂ କନକ୍ଲେଭରେ ବକ୍ତା ଭାବରେ ସ୍ଥାନ ପାଇଛନ୍ତି  ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ମ୍ୟାନେଜମେଣ୍ଟ ଅହମ୍ମଦାବାଦ, ହାର୍ଭାର୍ଡ ବିଜନେସ୍ ସ୍କୁଲ୍, ଟେଡ଼  , ଏବଂ ସି ଆଇ ଆଇ  ଦ୍ୱାରା ଆୟୋଜିତ କାର୍ଯ୍ୟକ୍ରମର ବକ୍ତା ଭାବେ ସେ ଅଂଶ ଗ୍ରହଣ କରିଛନ୍ତି ।
ସନ୍ତରାଗଡ଼ିଆ ଓଡ଼ିଶାର ବାଲେଶ୍ୱର ଜିଲ୍ଲାର ଓଉପଦା ବ୍ଲକ ଅନ୍ତର୍ଗତ ଏକ ଗାଆଁ ଅଟେ । ଏହି ଗାଆଁଟି ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ବାଲେଶ୍ୱରଠାରୁ ୩୦ କି.ମି. ଦୂରରେ ଓ ଉପଖଣ୍ଡ ନୀଳଗିରିଠାରୁ ୧୧ କି.ମି. ଦୁରରେ ଅବସ୍ଥିତ । ଶିକ୍ଷା ଏହି ଗାଁ ମୁଣ୍ଡରେ ଗୋଟିଏ ଶିଶୁ ମନ୍ଦିର, ସରକାରୀ ପ୍ରାଥମିକ, ଏକ ମଧ୍ୟ ଇଂରାଜୀ ଓ ଗୋଟିଏ ଉଚ୍ଚ ବିଦ୍ୟାଳୟ ରହିଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିରଟିଏ ରହିଛି । ଏଠାରେ ପ୍ରତିବର୍ଷ ଜାଗରରେ ମେଳା ଅନୁଷ୍ଠିତ ହୋଇଥାଏ । ପର୍ଯ୍ୟଟନ ୫ କିମି ଦୂରରେ ପଞ୍ଚଲିଙ୍ଗେଶ୍ୱର ମନ୍ଦିର ଓ ୧୧ କିମି ଦୂରରେ ନୀଳଗିରି ଜଗନ୍ନାଥ ମନ୍ଦିର ରହିଛି । ୨ କିମି ଦୂରରେ ବିଶେଶ୍ୱର ମନ୍ଦିର ରହିଛି ।
ଝଙ୍କାର ଏକ ମାସିକ ଓଡ଼ିଆ ସାହିତ୍ୟ ପତ୍ରିକା । ଦେଶ ସ୍ୱାଧୀନତା ପରବର୍ତ୍ତୀ ସମୟରେ, ଓଡ଼ିଆ ଲେଖକମାନଙ୍କୁ ପ୍ରୟୋଗାତ୍ମକ ସାହିତ୍ୟ ଲେଖିବାର ଏକ ମାଧ୍ୟମ ପ୍ରଦାନ କରିବାକୁ ଚେଷ୍ଟା କରିଥିଲା । ଏହା ୧୯୪୯ ମସିହା ପଣା ସଂକ୍ରାନ୍ତି ଦିନ ପ୍ରଥମେ ପ୍ରକାଶିତ ହୋଇଥିଲା । ଏହା ପ୍ରଜାତନ୍ତ୍ର ପ୍ରେସ କଟକରୁ ପ୍ରକାଶ ପାଉଥିଲା । ହରେକୃଷ୍ଣ ମହତାବ ଏହି ପତ୍ରିକାର ପ୍ରତିଷ୍ଠାତା ସମ୍ପାଦକ ଥିଲେ ।
ସୁବ୍ରତ କୁମାର ପୃଷ୍ଟି  (ଜନ୍ମ ୧୯୭୬) ଜଣେ ଭାରତୀୟ ଓଡ଼ିଆ ଭାଷା ବିଦ୍ୱାନ, କାର୍ଯ୍ୟକର୍ତ୍ତା, ସମାଜ ସେବୀ, ସାହିତ୍ୟ ସମାଲୋଚକ ଏବଂ ଲେଖକ । ସେ ଓଡ଼ିଶା ଭୁବନେଶ୍ୱର ଓଡିଆ ଅଧ୍ୟୟନ ଓ ଗବେଷଣା ସଂସ୍ଥାର ସଦସ୍ୟ ସଚିବ ଅଟନ୍ତି। । ସେ ଓଡ଼ିଆ ଭାଷାର ଶାସ୍ତ୍ରୀୟ ମାନ୍ୟତା ପ୍ରଦାନ କରିବା ପାଇଁ ଗବେଷଣା ଦସ୍ତାବିଜ ପ୍ରସ୍ତୁତ କରିବା ସହ ଏଥିପାଇଁ ଜନ ଆନ୍ଦୋଳନ କରିଥିଲେ। ସେ ଓଡ଼ିଆ ବିଶ୍ୱବିଦ୍ୟାଳୟ, କେନ୍ଦ୍ରୀୟ ଶାସ୍ତ୍ରୀୟ ଓଡ଼ିଆ ପ୍ରତିଷ୍ଠାନ ଗଠନ କରିବା ଏବଂ ଓଡ଼ିଶା ସରକାରୀ ଭାଷା ଅଧିନିଯ଼ମ, ୧୯୫୪ କାର୍ଯ୍ୟକାରି କରିବା ପାଇଁ ସମସ୍ତ ପ୍ରକାରର କାମ କରିଥିଲେ । ଶାସ୍ତ୍ରୀୟ ଓଡ଼ିଆ ଗବେଷଣା କାର୍ଯ୍ୟପାଇଁ ତାଙ୍କୁ ପ୍ରେସିଡେନ୍ସିଆଲ୍ ସାର୍ଟିଫିକେଟ୍ ଅଫ୍ ଅନର୍ ବା ମହର୍ଷି ବାଦରାୟଣ ବ୍ୟାସ ସମ୍ମାନ-୨୦୧୯ ପ୍ରଦାନ କରାଯାଇଥିଲା। ପ୍ରାରମ୍ଭିକ ଜୀବନ ଏବଂ ଶିକ୍ଷା ଡଃ ସୁବ୍ରତ କୁମାର ପୃଷ୍ଟି ଓଡ଼ିଶାର ସର୍ବପୁରାତନ ରାଜଧାନୀ ଜାଜପୁର ସହର ନିକଟସ୍ଥ ବିଦ୍ଯ଼ାଧରପୁର ଗ୍ରାମରେ ପବିତ୍ର ବୈତରଣୀ ନଦୀର ଉପନଦୀ ବୁଦ୍ଧ କୂଳରେ ସ୍ୱର୍ଗତ ରାଜକିଶୋର ପୃଷ୍ଟି ଏବଂ ଇନ୍ଦୁମତୀ ପୃଷ୍ଟିଙ୍କ ତୃତୀଯ଼ ପୁତ୍ର ଭାବେ ଜନ୍ମଗ୍ରହଣ କରିଥିଲେ। ସୁଦର୍ଶନ ପାଢ଼ୀ ହାଇସ୍କୁଲରେ ସ୍କୁଲ ଶିକ୍ଷା ସମାପ୍ତ କରିବା ପରେ ସେ ଏନ. ସି. କଲେଜ ଜାଜପୁର  (ସେତେବେଳେ ଉତ୍କଳ ବିଶ୍ୱବିଦ୍ଯ଼ାଳଯ଼ ସହ ଅନୁବନ୍ଧିତ) ରେ ଯୋଗଦେବାକୁ ନିଷ୍ପତ୍ତି ନେଇଥିଲେ, ଯେଉଁଠାରେ ସେ ତାଙ୍କର ବି. ଏ. ଅନର୍ସ କରିଥିଲେ, ଏହା ପରେ କଟକର ରେଭେନ୍ସା ବିଶ୍ୱବିଦ୍ଯ଼ାଳଯ଼ ଭାଷା ବିଜ୍ଞାନରେ ବିଶେଷୀକରଣ ସହିତ ଓଡ଼ିଆ ଭାଷା ଏବଂ ସାହିତ୍ଯ଼ରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେହି ସମଯ଼ରେ ସେ ମାସିକ ପତ୍ରିକା  'ମହେଶ୍ୱତୀ'  ର ପ୍ରକାଶକ ଏବଂ ସମ୍ପାଦକ ଥିଲେ, ଯାହା ଜାଜପୁରରେ ପ୍ରକାଶିତ ହେଉଥିଲା। ଏଇଠି ସେ ଓଡ଼ିଆ କାହାଣୀ ଏବଂ କବିତା ଲେଖିବା ଆରମ୍ଭ କରିଥିଲେ। ଜଣେ କାହାଣୀକାର ଭାବେ, ସ୍କୁଲ ସମଯ଼ର ପ୍ରଥମ ସାହିତ୍ଯ଼ିକ ପୁରସ୍କାରର ସେ ମାଲିକ। ସେ କଟକର ମଧୁସୂଦନ ଆଇନ ମହାବିଦ୍ଯ଼ାଳଯ଼ରୁ ଏଲ୍. ଏଲ୍. ବି. କରିଥିଲେ। ସାମାଜିକ କାର୍ଯ୍ଯ଼କଳାପ ପ୍ରଷ୍ଟି ତାଙ୍କ ପିତାଙ୍କ ପଦାଙ୍କ ଅନୁସରଣ କରି ସମାଜସେବା ଅଭ୍ଯ଼ାସ କରିଥିଲେ। ତାଙ୍କ ହାଇସ୍କୁଲ ବର୍ଷରେ, ସେ ଗ୍ରାମୀଣ ଛାତ୍ରମାନଙ୍କ ପାଇଁ ଏକ ଲାଇବ୍ରେରୀ ଏବଂ ପୁସ୍ତକ ବ୍ଯ଼ାଙ୍କ ପ୍ରତିଷ୍ଠା କରିଥିଲେ, ଯେଉଁମାନଙ୍କ ପାଖରେ ଅଧ୍ଯ଼ଯ଼ନ ପାଇଁ ପୁସ୍ତକ କ୍ରଯ଼ କରିବାର ସୁବିଧା ନଥିଲା। ଅଧିକ ସଂଖ୍ଯ଼କ ଯୁବକମାନଙ୍କ ପାଇଁ ଏହି ସେବାର ପ୍ରସାର କରିବା ପାଇଁ ସେ ସଙ୍ଗଥନ ବିଶ୍ୱଭାରତୀଯ଼ମ୍ ଏବଂ ଗଣତନ୍ତ୍ର ଗ୍ରାମ ସମାଜ ପ୍ରତିଷ୍ଠା କରିଥିଲେ। ଏହି ସଂଗଠନ ଅସ୍ପୃଶ୍ଯ଼ ଏବଂ ସେମାନଙ୍କ ସାମାଜିକ ଅଧିକାର ପାଇଁ ଲଢ଼ିଥିଲା। ସଙ୍ଗଠନର ବିଶ୍ୱ ଭାରତୀଯ଼ମର ଜଣେ ସ୍ୱେଚ୍ଛାସେବୀ ନେତା ଭାବେ ସେ ୧୯୯୯ ମସିହା ଅକ୍ଟୋବର ୩୧ରୁ ୧୯୯୯ ମସିହା ଡିସେମ୍ବର ୧୦ ତାରିଖ ପର୍ଯ୍ଯ଼ନ୍ତ ଉପକୂଳ ଓଡ଼ିଶାର ଅତିପ୍ରବଳ ବାତ୍ଯ଼ା ପ୍ରଭାବିତ ଅଞ୍ଚଳରେ ରିଲିଫ ଶିବିର ଏବଂ ପୁନର୍ବାସନର ଆଯ଼ୋଜନ କରିଥିଲେ। ସେ ଭୁବନେଶ୍ୱରରେ ଓଡ଼ିଶା ବିପର୍ଯ୍ଯ଼ଯ଼ ପ୍ରଶମନ ମିଶନରେ ଫ୍ରଣ୍ଟ-ଲାଇନ୍ ସ୍ୱେଚ୍ଛାସେବୀ ଭାବରେ ମଧ୍ଯ଼ ଅଂଶଗ୍ରହଣ କରିଥିଲେ ଏବଂ ୩୧ ଜାନୁଆରୀ ୨୦୦୧ ରୁ ୧୦ ଫେବୃଆରୀ ୨୦୦୧ ରେ ଗୁଜରାଟର ଭୂମିକମ୍ପ ପ୍ରଭାବିତ ଅଞ୍ଚଳରେ ଏକ ରିଲିଫ କ୍ଯ଼ାମ୍ପ ଆଯ଼ୋଜନ କରିଥିଲେ।
ବନ୍ଧବାହାଲ ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡା ଜିଲ୍ଲାସ୍ଥିତ ଏକ କ୍ଷୁଦ୍ର ସହରାଞ୍ଚଳ । ଏଠାରେ ମହାନଦୀ କୋଇଲାଖଣି ଲିମିଟେଡ ଓ ବେଲପାହାଡ଼ ଓପେନ କାଷ୍ଟ ଖଣି ଅଧୀନରେ ପରିଚାଳିତ ଅନେକ କୋଇଲା ଖଣି ରହିଛି । ଏହି ଅଞ୍ଚଳର ବର୍ତ୍ତମାନ ବହୁଳ ବିକାଶ ଘଟି ଏହା ଦୃଷ୍ଟିଗୋଚର କରିଛି । ଏଠାରେ ଦ୍ୱାରା ଏକ ଉତ୍କୃଷ୍ଟ ପବ୍ଲିକ ସ୍କୁଲ ଖୋଲିଛି । ଅର୍ଥନୈତିକ ସ୍ଥିତି ଏଠାରେ ଥିବା ଅଧିକାଂଶ ଅଧିବାସୀ କୋଇଲାଖଣି ଉପରେ ନିଜର ଜୀବିକା ନିର୍ବାହ ପାଇଁ ନିର୍ଭରଶୀଳ ହେଇଥିବା ବେଳେ ଅନ୍ୟାନ୍ୟମାନେ ବ୍ୟବସାୟ , ପରିବହନ ଆଦି ମଧ୍ୟ କରିଥାନ୍ତି । କୋଇଲା ପରିବହନ ମୁଖ୍ୟତଃ ଏଠାରୁ ରାସ୍ତା ପଥ ଦେଇ ହେଇଥାଏ । ଏଠାରେ ବେସରକାରୀ ଭାବରେ ବହୁ ସଂଖ୍ୟକ ଟ୍ରକ ମାଲିକମାନେ ରହି କୋଇଲା ପରିବହନ କରନ୍ତି । ଏଠାରେ , ପରି ବହୁ ଓପେନ କାଷ୍ଟ ଖଣି ରହିଛି ।
ମେରାଇନ ଡ୍ରାଇଭ ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ମହାନଗରର ଦକ୍ଷିଣ ମୁମ୍ବାଇରେ ସମୁଦ୍ର କୁଳକୁ ଲାଗି ରହିଥିବା ଏକ ୩.୫ କିଲୋମିଟର ଦୀର୍ଘ ସମୁଦ୍ର ତଟ ରାସ୍ତା । ଏହା ଆକୃତିର ଏକ ୬-ଲେନ ବିଶିଷ୍ଟ ପ୍ରଶସ୍ତ କଂକ୍ରିଟ ନିର୍ମିତ ରାସ୍ତା । ଏହା ନାରୀମାନ ପଏଣ୍ଟରୁ ବାବୁଳନାଥ ଓ ମାଲାବାର ପାହାଡକୁ ସଂଯୋଗ କରିଥାଏ । ସମୁଦ୍ର ଭିତରୁ ଉଦ୍ଧାର କରାଯାଇଥିବା ସ୍ଥାନରେ ଏହି ମେରାଇନ ଡ୍ରାଇଭ ନିର୍ମାଣ କରାଯାଇଛି ।ରାତ୍ର କାଳରେ ଉଛ ସ୍ଥାନରୁ ଦେଖିଲେ ରାସ୍ତା ଆଲୋକମାଳାରେ ସଜ୍ଜିତ ଏହି ସ୍ଥାନ ଏକ ମୁକ୍ତା ଖଚିତ ହାର ପରି ଦୃଶ୍ୟମାନ ହେଇଥିବାରୁ ମେରାଇନ ଡ୍ରାଇଭକୁ  " କୁଇନ୍ସ ନେକଳସେ "  ବୋଲି କୁହାଯାଇଥାଏ । ବିଶଦ ବର୍ଣ୍ଣନା ସରକାରୀ ଭାବରେ ଏହି ରାସ୍ତାର ନାମ  " ନେତାଜୀ ସୁଭାଷ ଚନ୍ଦ୍ର ମାର୍ଗ "  ରଖାଯାଇଥିଲେ ମଧ୍ୟ ଏହା କ୍ୱଚିତ ବ୍ୟବହାର ହେଇଥାଏ । ଏହାର ତତବର୍ତୀ ସ୍ୱ୍ଠନ ପାମ ବୃକ୍ଷ ମାଳ ରହିଛି । ମେରାଇନ ଡ୍ରାଇଭର ଉତ୍ତର ମୁଣ୍ଡରେ ଚୌପାତି ବେଳାଭୂମି ରହିଛି ।ଏହି ବେଳାଭୂମିକୁ ଲାଗି ଅନେକ ରେଷ୍ଟୁରାଣ୍ଟ ରହିଥିବା ବେଳେ ବେଳାଭୂମିରେ ମିଳୁଥିଉବା  " ଭେଲ ପୁରୀ "  ଏକ ବହୁଳ ଆଦୃତ ଖାଦ୍ୟ । ଏହି ବେଳା ଭୂମିର ତଳ ଅଞ୍ଚଳରେ ସହରର ଏକ ସମ୍ଭ୍ରାନ୍ତ ଆବାସିକ ଅଞ୍ଚଳ  " ୱାଲକେଶ୍ୱର ରହିଛି । ଏଠାରେ ମହାରାଷ୍ଟ୍ରର ଗଭର୍ଣରଙ୍କ ଆବାସ ମଧ୍ୟ ରହିଛି । ୧୯୨୦ ଓ ୧୯୩୦ ମସିହା ସମୟରେ ଏଠାରେ ବହୁ ସଂଖ୍ୟାରେ ପାର୍ସି ଧନାଢ୍ୟ ବ୍ୟକ୍ତି ଡେକୋ ସ୍ଥାପତ୍ୟ କଳା ଅନୁସାରେ ଗୃହ ନିର୍ମାଣ କରିଥିଲେ । ଏସପ୍ଲାନଡେ ଅଞ୍ଚଳର ,ଭୂସତ୍ତିର ମୂଲ୍ୟ ଖୁବ ଅଧିକ । ଏହି ଅଞ୍ଚଳରେ ପଞ୍ଚ-ତାରକା ବିଶିଷ୍ଟ ଓବେରୟ ହୋଟେଲ , ଇଣ୍ଟର କଣ୍ଟିନେଣ୍ଟାଲ ହୋଟେଲ , ହୋଟେଲ ମେରାଇନା ପ୍ଲାଜା , ସି ଗ୍ରୀନ ହୋଟେଲ ସହ କିଛି କ୍ଷୁଦ୍ର ହୋଟେଲ ମଧ୍ୟ ରହିଛି । ଏହି ମେରାଇନ ଡ୍ରାଇଭ ମୁମ୍ବାଇ ରନାରୀମାନ ପଏଣ୍ଟଠାରେ ଥିବା ମୁଖ୍ୟା ବ୍ଯବସାୟିକ ଅଞ୍ଚଳକୁ ସହରର ଅନ୍ୟ ଅଞ୍ଚଳକୁ ସଂଯୁକ୍ତ କରିଥାଏ । ୧୯୪୦ ମସିହାରୁ ଏଠାରେ ଅନେକ ବିଖ୍ୟାତ ଚଳଚ୍ଚିତ୍ର ଅଭିନେତା , ଅଭିନେତ୍ରୀ , ଗାୟକ , ଗାୟିକା ଓ ଅନ୍ୟ ବିଶିଷ୍ଟ ବ୍ୟକ୍ତି ଏଠାରେ ରହିଆସୁଛନ୍ତି । ନାର୍ଗିସ , ରାଜକପୁର , ସୁରେଇୟାଙ୍କ ପରି ଜନପ୍ରିୟ ଫିଲ୍ମ କଳାକାର ଏଠାରେ ରହୁଥିଲେ । ବୃହତ୍ତର ମୁମ୍ବାଇ ମୁନ୍ସିପାଳ କର୍ପୋରେସନଦ୍ୱାରା ୭୨ ବର୍ଷ ଆଗରୁ ନିର୍ମିତ ହେଇଥିବା ଏହି ରାସ୍ତାର ପୁନର୍ନିର୍ମାଣ କାର୍ଯ୍ୟ ଆରମ୍ଭ କରାଯାଇଛି । ମୁଖ୍ୟ ଘଟଣା ବଳି ନିକଟ ଅତୀତରେ ଏଠାରେ ହେଇଥିବା କେତେକ ବିଖ୍ୟାତ ଘଟଣା ବଳି , ୨୦୧୪ ମସିହାରେ ଭାରତର ୬୫ ତମ ଗଣରାଜ୍ୟ ଦିବସରେ ମହାରାଷ୍ଟ୍ର ସରକାରଙ୍କ ପ୍ରୋଟୋକଲ ବିଭାଗ ତରଫରୁ ଏହି ରାସ୍ତାରେ ପ୍ରଥମ ଥର ପାଇଁ ଦିଲ୍ଲୀର ମୁଖ୍ୟ ପାରେଡ ପରି ଏଠାରେ ପାରେଡ ଆୟୋଜନ ହେଇଥିଲା । ଅକ୍ଟୋବର ୧୭ , ୨୦୦୪ରେ ଏଠାରେ ଭାରତୀୟ ଆକାଶ ବାହିନୀ ତରଫରୁ ସମର କଳା ପ୍ରଦର୍ଶନ ହେଇଥିବା । ୯ ଫେବୃଆରୀ , ୨୦୦୪ରେ ଏଠାରେ ଆନ୍ତର୍ଜାତିକ ମାରାଥନ ପ୍ରତିଯୋଗିତା ଆରମ୍ଭ ହେଇ ତାହା ପ୍ରତିବର୍ଷ ଅନୁଷ୍ଠିତ ହଉଛି । ୧୯ ଫେବ୍ରୁୟାରୀ ୨୦୦୧ରେ ଏଠାରେ ଆନ୍ତର୍ଜାତିକ ନୌସେନା ବାହିନୀ ପ୍ରଦର୍ଶନ ହେଇଥିଲା ଓ ବିଶ୍ୱର ସବୁ ବୃହତ ନୌସେନା ଏଥିରେ ଭାଗ ନେଇଥିଲେ । ୧୯୮୮ମସିହାରେ ଏଠାରେ ଫ୍ରେଞ୍ଚ ଉତ୍ଶାବ ଆୟୋଜିତ ହେଇଥିଲା ।
ସତୀନାଥ ମୁଖାର୍ଜୀ  ୭ ଜୁନ ୧୯୨୩ - ୧୩ ଡିସେମ୍ବର ୧୯୯୨ । ଓଡ଼ିଆ କଥାଚିତ୍ର ଦସ୍ୟୁ ରତ୍ନାକରରେ ସେ ଏବଂ ତାଙ୍କର ପତ୍ନୀ ଉତ୍ପଳା ସେନ କଣ୍ଠଦାନ କରିଥିଲେ। ବଙ୍ଗଳା ଭାଷାରେ ବିଶେଷ କରି ସିନେମା ବାହାର ଗୀତ ଗୁଡ଼ିକରେ ତାଙ୍କର ବିଶେଷ ଅବଦାନ ରହିଥିଲା। ପ୍ରାୟ ସବୁ ବଡ଼ ବଡ଼ ଗାୟକ ଗାୟିକା ତାଙ୍କ ନିର୍ଦ୍ଦେଶନାରେ ଗୀତ ବୋଲିଛନ୍ତି। ଏପରିକି ଲତା ମଙ୍ଗେସକର ଙ୍କର ପ୍ରଥମ ବଙ୍ଗଳା ରେକର୍ଡର ନିର୍ଦ୍ଦେଶନା ସତୀନାଥଙ୍କ ଦ୍ବାରା ହୋଇଥିଲା। ମହମ୍ମଦ ରଫି ମଧ୍ୟ ସତୀନାଥଙ୍କ ନିର୍ଦ୍ଦେଶନାରେ କେତେକ ଲୋକପ୍ରିୟ ଗୀତ ବୋଲିଥିଲେ।
ଅନନ୍ତ ଚରଣ ସାଇବାବୁ (୧୯୧୫-୧୯୮୯) ଜଣେ ଛଉ ନୃତ୍ୟଗୁରୁ ଥିଲେ  । ଛଉନାଚ ପାଇଁ ସେ ୧୯୭୧ ମସିହାରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଲାଭ କରିଥିଲେ । ଅନନ୍ତ ନିଜ ପିତା ରାଧାମୋହନ ସାଇବାବୁଙ୍କଠାରୁ ଛଉ ଶିକ୍ଷାରମ୍ଭ କରି, ପରେ ଗୁରୁ ଦିବାକର ଭଞ୍ଜଦେଓ ଏବଂ ରେଜାକ ଖାନଙ୍କଠାରୁ ମଧ୍ୟ ଶିଖିଥିଲେ । ବାରିପଦାର  "ନୃତ୍ୟ ପ୍ରତିଷ୍ଠାନ" ରେ ସେ ମୁଖ୍ୟ ନୃତ୍ୟଗୁରୁ ଭାବରେ ଅନେକ ଛଉ ନୃତ୍ୟଶିଳ୍ପୀ ସୃଷ୍ଟି କରିଥିଲେ । ଅନନ୍ତ ୧୯୮୯ ମସିହାରେ ଦେହତ୍ୟାଗ କରିଥିଲେ । ତାଙ୍କ ଅନ୍ତେ ପୁତୁରା ଜନ୍ମେଜୟ ସାଇବାବୁ ଓ ଜନ୍ମେଜୟଙ୍କ ଦୁଇ ପୁଅ ରାଜେଶ ଏବଂ ରାକେଶ ଛଉନୃତ୍ୟ ଶିକ୍ଷାଦାନରେ ବ୍ରତି ଅଛନ୍ତି ।
ଫୋସାମ‌ପ୍ରେନାଭିର  (ଇଂରାଜୀ ଭାଷାରେ ), ଲେକ୍ସିଭା ଏବଂ ତେଲଜିର ଏହାର ବେପାର ନାମ, ହେଉଛି ଏକ ଔଷଧ ଯାହା ଏଚଆଇଭି/ଏଡସର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୁଏ  । ଏହା ଅନ୍ୟାନ୍ୟ ଔଷଧ ସହିତ ମିଳିତ ଭାବରେ ବ୍ୟବହୃତ ହୁଏ, ସାଧାରଣତଃ କମ୍ ରିଟୋନାଭିର ପରିମାଣ ସ‌ହିତ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟିଭେନ୍ସ-ଜନସନ ସିଣ୍ଡ୍ରୋମ, ସଲଫୋନାମାଇଡ୍ ଆଲର୍ଜି, ଉଚ୍ଚ ରକ୍ତ ଶର୍କରା, ପ୍ରତିରକ୍ଷା ପୁନଃ‌ନିର୍ମାଣ ସିଣ୍ଡ୍ରୋମ, ଅସ୍ୱାଭାବିକ ଲିପିଡ ଏବଂ ବୃକ୍‌କ ପଥର ରୋଗ ହୋଇପାରେ । ଗର୍ଭାବସ୍ଥାରେ ଏହା ବ୍ୟବହୃତ ହୁଏ କିନ୍ତୁ ଏହାର ସୁରକ୍ଷା ଅସ୍ପଷ୍ଟ ରହିଛି  ଏହା ଆମ୍ପ୍ରେନାଭିରର ପ୍ରୋ-ଡ୍ରଗ୍ ଓ ଏକ ପ୍ରୋଟିଏଜ ନିରୋଧକ ଅଟେ । ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୪ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଫୋସାମ‌ପ୍ରେଭିର ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଔଷଧ ବାବଦ ୨୦୨୧ ସୁଦ୍ଧା ପ୍ରାୟ ୨୬୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୦୦ ଡଲାର ଅଟେ ।
ସେଲମ୍, ତାମିଲନାଡୁ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ସଲେମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସେଲମ୍, ତାମିଲନାଡୁ ୧୧.୬୫୧୨ ଉତ୍ତର ଅକ୍ଷାଂଶ ଓ ୭୮.୧୫୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୧୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସେଲମ୍, ତାମିଲନାଡୁ ସହରର ମୋଟ ଜନସଂଖ୍ୟା ୧୩୮୨୨ ଅଟେ । ସେଥି ମଧ୍ୟରୁ ୫୨.୮୦% ଜଣ ପରୁଷ ହୋଇଥିବା ବେଳେ ୪୭.୨୦% ଜଣ ନାରୀ ଅଟନ୍ତି । ସେଲମ୍, ତାମିଲନାଡୁର ସାକ୍ଷରତା ହାର ୪୩.୬୬% ଅଟେ । ଏହା ଜାତୀୟ ହାରଠାରୁ ୨୧.୧୮% ପ୍ରତିଶତ ଅଧିକ ଅଟେ । ସେଥିରୁ ୨୮.୮୭% ପ୍ରତିଶତ ପୁରୁଷ ଓ ୧୪.୮୦% ନାରୀ ଅଟନ୍ତି । ୯.୫୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସେଲମ୍, ତାମିଲନାଡୁର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ସେଲମ୍, ତାମିଲନାଡୁରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୪.୦ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୨.୨ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୦୨୩.୮ / ହୋଇଥାଏ ।
ମଦନ ଦେହୁରୀ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମଦନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ମଦନଙ୍କ ବାପାଙ୍କ ନାମ ଭାରତ ଦେହୁରୀ ଓ ପତ୍ନୀଙ୍କ ନାମ ଜୀରା ଦେହୁରୀ । ରାଜନୈତିକ ଜୀବନ ମଦନ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମଦନ ୧୯୭୧ ମସିହାର ଡିସେମ୍ବର ମାସ ୨୮ ତାରିଖରେ ମୃତ୍ୟୁବରଣ କରିଥିଲେ ।
ସତପୁଡ଼ା ଜାତୀୟ ଉଦ୍ୟାନ ମଧ୍ୟପ୍ରଦେଶର ହୋଶାଙ୍ଗାବାଦ ଜିଲ୍ଲାରେ ଅବସ୍ଥିତ । ସତପୁଡ଼ା ବା ସାତପୁରା ପାହାଡ଼ଶ୍ରେଣୀରୁ ଏହି ଜାତୀୟ ଉଦ୍ୟାନର ନାମ ଉଦ୍ଧୃତ । ଏହି ଜାତୀୟ ଉଦ୍ୟାନର କ୍ଷେତ୍ରଫଳ ପ୍ରାୟ ୫୨୪ ବର୍ଗ କି.ମି. । ୧୯୮୧ ମସିହାରେ ଏହି ଜାତୀୟ ଉଦ୍ୟାନର ସ୍ଥାପନା କରାଯାଇଥିଲା । ସତପୁଡ଼ା, ବୋରି ଓ ପଚମର୍ହି ବନ୍ୟଜୀବ ଅଭୟାରଣ୍ୟକୁ ମିଶାଇ ପ୍ରାୟ ୨୦୦୦ ବର୍ଗ କି.ମି.ର ସଂରକ୍ଷିତ ଅଞ୍ଚଳ ସୃଷ୍ଟି କରାଯାଇପାରିଛି । ଜାତୀୟ ଉଦ୍ୟାନର ଭୂମି କଠିନ ଓ କର୍କଷ । ଏହି ଜାତୀୟ ଉଦ୍ୟାନ ପଥୁରିଆ ଶିଖର, ପତଳା ଗଣ୍ଡ ଏବଂ ଘଞ୍ଚ ଅରଣ୍ୟରେ ପୂର୍ଣ୍ଣ । ଜାତୀୟ ଉଦ୍ୟାନର ସର୍ବନିମ୍ନ ଓ ସର୍ବୋଚ୍ଚ ଉଚ୍ଚତା ସମୁଦ୍ର ପତନରୁ ଯଥାକ୍ରମେ ୩୦୦ ଓ ୧୩୫୨ ମିଟର୍ ପର୍ଯ୍ୟନ୍ତ ହେବ । ଏହି ପାହାଡ଼ିଆ ଭୂମିର ସର୍ବୋଚ୍ଚ ଶୃଙ୍ଗ ହେଉଛି ଧୂପଗଡ଼ ଶୃଙ୍ଗ  ୧୩୫୦ ମିଟର୍  । ମଧ୍ୟପ୍ରଦେଶର ରାଜଧାନୀ ଭୋପାଳଠାରୁ ଏହି ଜାତୀୟ ଉଦ୍ୟାନର ଦୂରତା ପ୍ରାୟ ୨୧୦ କି.ମି. । ଜାତୀୟ ଉଦ୍ୟାନରୁ ୫୫ କି.ମି. ଦୂରରେ ଥିବା ପିପ୍ରିୟା ନିକଟତମ ରେଳ ଷ୍ଟେସନ୍ । ପଚମର୍ହି ଜାତୀୟ ଉଦ୍ୟାନର ନିକଟତମ ସହର । ସତପୁଡ଼ା ଜାତୀୟ ଉଦ୍ୟାନରେ ବହୁ ପ୍ରକାରର ବନ୍ୟଜନ୍ତୁ ଦେଖାଯାନ୍ତି । କଲରାପତରିଆ ବାଘ, ସମ୍ବର ହରିଣ, ଚତଲ୍ ହରିଣ , କୁଟୁରା, ନୀଳଗାଈ, ଚୌଶିଂଘା, ଚିଂକାରା, ବାର୍‍ହା, ଭାଲୁ, କୃଷ୍ଣସାର ମୃଗ, କୋକିଶିଆଳୀ, ଝିଙ୍କ, ଉଡ଼ନ୍ତା ଗୁଣ୍ଡୁଚି, କସ୍ତୁରୀ ମୃଗ ଓ ନେପାଳୀ ମୂଷା ପରି ପ୍ରାଣୀ ଏଠାକାର ଜଙ୍ଗଲରେ ବସବାସ କରନ୍ତି । ଏଠାରେ ଦେଖାଯାଉଥିବା ବିଭିନ୍ନ ପ୍ରଜାତିର ପକ୍ଷୀମାନଙ୍କ ମଧ୍ୟରେ କୋଚିଲାଖାଇ, ମୟୂର ଇତ୍ୟାଦି ଅନ୍ୟତମ । ସତପୁଡ଼ା ଜଙ୍ଗଲରେ ମୁଖ୍ୟତଃ ଶାଳ, ଶାଗୁଆନ୍, କେନ୍ଦୁ, ମହୁଲି, ବେଲ, ବାଉଁଶ ଓ ଅଁଳା ପରି ଗଛ ଦେଖାଯାନ୍ତି । ଏହି ଜଙ୍ଗଲରେ ବିଭିନ୍ନ ଔଷଧୀୟ ବୃକ୍ଷ ଓ ତୃଣଭୂମି ମାନ ମଧ୍ୟ ରହିଛି । ପୂର୍ବେ ସତପୁଡ଼ା ଅଭୟାରଣ୍ୟରେ ମହାବଳ ବାଘ, ବଳିଆ କୁକୁର, ବନ୍ୟ ଗୟଳ, ବାରାଶିଂଘା ପରି ପ୍ରାଣୀ ମଧ୍ୟ ଥିଲେ । ଏବେ ଏମାନେ କ୍ୱଚିତ୍ ଦେଖାଯାନ୍ତି । ୧୯୯୯-୨୦୦୦ ମସିହାରେ ବ୍ୟାଘ୍ର ପରିଯୋଜନା ଅନୁଯାୟୀ ଏହାକୁ ଏକ ବ୍ୟାଘ୍ର ଅଭୟାରଣ୍ୟ ଘୋଷିତ କରାଯାଇଥିଲା । ସତପୁଡ଼ା ଅଭୟାରଣ୍ୟ ୧୬ ଜୁନ୍‍ରୁ ୩୦ ସେପ୍ଟେମ୍ବର ପର୍ଯ୍ୟନ୍ତ ପର୍ଯ୍ୟଟକଙ୍କ ପାଇଁ ବନ୍ଦ ରହେ । ସେମାନେ ଅକ୍ଟୋବରରୁ ଅପ୍ରେଲ୍ ମାସ ପର୍ଯ୍ୟନ୍ତ ଏହି ଅଭୟାରଣ୍ୟ ବୁଲିବାକୁ ଯାଇପାରିବେ । ସକାଳ ବେଳା ୬:୩୦ରୁ ୧୧:୦୦ ଏବଂ ଅପରାହ୍ନ ୩:୩୦ରୁ ୫:୦୦ ପର୍ଯ୍ୟନ୍ତ ସଫାରୀର ବ୍ୟବସ୍ଥା ରହିଛି । ମହାବଳ ବାଘ ଓ ବାରାଶିଂଘାଙ୍କ ପୁନରୁତ୍ଥାନ ମଧ୍ୟପ୍ରଦେଶର କାହ୍ନା ଜାତୀୟ ଉଦ୍ୟାନରୁ କିଛି ବାରାଶିଂଘା ହରିଣ ଏଠାକୁ ସ୍ଥାନାନ୍ତରିତ କରାଯିବାର ଯୋଜନା ରହିଥିଲା । କାହ୍ନା ଜଙ୍ଗଲରୁ ପ୍ରାୟ ୨୦ଟି ବାଘ ଧରାଯାଇ ସେମାନଙ୍କୁ ସତପୁଡ଼ାର ବିଭିନ୍ନ ସ୍ଥାନରେ ଛଡ଼ାଯିବାର ମଧ୍ୟ ଯୋଜନା କରାଯାଇଥିଲା ।
୨୦୦୮ ମସିହାରେ କନ୍ଧମାଳଠାରେ ଧର୍ମାନ୍ତରୀକରଣ ହୋଇଥିବା ଖ୍ରୀଷ୍ଟିୟାନ ସମ୍ପ୍ରଦାୟ ଏବଂ ହିନ୍ଦୁ ସମ୍ପ୍ରଦାୟ ମଧ୍ୟରେ ହୋଇଥିବା ବହୁ ଚର୍ଚ୍ଚିତ ଦଙ୍ଗା ଅଟେ । ଦଙ୍ଗାର ସୂତ୍ରପାତ ୨୦୦୮ ମସିହାରେ କନ୍ଧମାଳର ଜଲେଶପଟା ଆଶ୍ରମରେ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ସହିତ ବାବା ଅମୃତାନନ୍ଦ, ମାତା ଭକ୍ତିମୟୀ, କିଶୋର ବାବା ଓ ପୁରଞ୍ଜନ ଗାଣ୍ଠିଙ୍କୁ ହତ୍ୟା କରାଯାଇଥିଲା । ଏହା ପରେ ପରେ ସେଠାରେ ଦଙ୍ଗା ସୃଷ୍ଟି ହୋଇଥିଲା । ନିରୀହ ଆଦିବାସୀଙ୍କୁ ଶିକ୍ଷା, ସ୍ୱାସ୍ଥ୍ୟସେବା, ଟଙ୍କାର ଲୋଭ ଦେଖାଇ ଖ୍ରୀଷ୍ଟ ଧର୍ମକୁ ଧର୍ମପରିବର୍ତ୍ତନ କରାଉଥିବାରୁ ହିନ୍ଦୁମାନଙ୍କଦ୍ୱାରା ଧର୍ମପରିବର୍ତ୍ତନ କରିଥିବା ହିନ୍ଦୁଙ୍କୁ ମିସନାରୀ ଓ ଚର୍ଚ୍ଚଗୁଡ଼ିକୁ ଆକ୍ରମଣ କରାଯାଇଥିଲା । ସ୍ୱାମୀ ଲକ୍ଷ୍ମଣାନନ୍ଦଙ୍କର ଆଶଙ୍କାକୁ ଜିଲ୍ଲା ପୁଲିସ ପ୍ରଶାସନ ଗୁରୁତ୍ୱ ନଦେବା ଅଥଚ ରାଜ୍ୟ ପୁଳିସ ପ୍ରଶାସନ ଘଟଣା ଘଟିବାର କିଛି ସମୟପରେ ଏହା ମାଓବାଦୀଙ୍କ କାର୍ଯ୍ୟ ବୋଲି ପୁଲିସ ପ୍ରଶାସନ କହିଥିଲା । ଏହା ସେହି ସମୟରେ ଚର୍ଚ୍ଚିତ ଖବର ପାଲଟିଥିଲା। ହତ୍ୟା ଅନ୍ତରାଳେ ଜନ୍ମାଷ୍ଟମୀ ସନ୍ଧ୍ୟାରେ ଦଳେ ଲୋକ ମାରଣାସ୍ତ୍ର ଧରି ଜଲେଶପେଟା ଆଶ୍ରମ ଭିତରେ ପଶି ସ୍ୱାମୀ ଲକ୍ଷ୍ମଣାନନ୍ଦଙ୍କୁ ଓ ତାଙ୍କର ସହଯୋଗୀଙ୍କୁ ହତ୍ୟା କରିଥିଲେ । ଏହା ଘଟିବ ବୋଲି ସ୍ୱାମୀ ଲକ୍ଷ୍ମଣାନନ୍ଦ ଆଶଙ୍କାକରି ପୂର୍ବରୁ ଜିଲ୍ଲା ପ୍ରଶାସନକୁ ଜଣାଇଥିଲେ । ଜିଲ୍ଲା ପ୍ରଶାସନ ଯେ ସଠିକ ପଦକ୍ଷେପ କଲେ ନାହିଁ ତେବେ ଯେଉଁ ଦଳ ପଶି ଏହିଭଳି ହତ୍ୟା କଲେ, ସେମାନେ ମାଓବାଦୀ ବୋଲି ରାଜ୍ୟ ପୁଲିସ ପ୍ରଶାସନ ତରଫରୁ ସହସା ଘୋଷଣା କରିଦିଆଗଲା । ଏହା ତ ଭିନ୍ନ କଥା ଯେ ସଂଘ ପରିବାର ଏହି ହତ୍ୟାକାଣ୍ଡ ମାଓବାଦୀମାନେ ଘଟାଇ ନାହାନ୍ତି ବୋଲି ଦୃଢ଼ତାର ସହ କହୁଥିବାବେଳେ, ମାଓବାଦୀଙ୍କ ନାମରେ ପରସ୍ପରବିରୋଧୀ ବିବୃତ୍ତ ଗଣମାଧ୍ୟମରେ ବାହାରିବାରେ ଲାଗିଲା । ଭୂମିଗତ ମାଓବାଦୀ ସଙ୍ଗଠନ ପି.ଏଲ୍.ଜି.ଏ.  ( . ) ନାମରେ ବଣ୍ଟାଯାଉଥିବା ଏକ ପ୍ରଚାରପତ୍ର  ରେ ଏହି ସଙ୍ଗଠନ ସ୍ୱାମୀ ଲକ୍ଷ୍ମଣାନନ୍ଦଙ୍କୁ ମୃତ୍ୟୁଦଣ୍ଡ ଦେଇଛି ବୋଲି କହୁଥିବା ବେଳେ ,ଏହି ସଙ୍ଗଠନ ନାଁରେ ବନ୍ଧା ହୋଇଥିବା ବ୍ୟାନରରେ ଲେଖାହୋଇଥିଲା ଯେ  ପୂଜନୀୟ ଶ୍ରୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ହତ୍ୟା ପଛରେ ଆମର ହାତ ନାହିଁ  । । ପ୍ରକୃତ ହତ୍ୟାକାରୀ ସନ୍ଧାନ ପାଇବା ଅଧିକରୁ ଅଧିକ ଜଟିଳ ହୋଇପଡ଼ିଥିଲା । ତଦନ୍ତ ତୁରନ୍ତ ଜିଲ୍ଲା ଏସ.ପି.ଙ୍କର ନିଲମ୍ବନ ହୋଇଥିଲା । ରାଜ୍ୟ ସରକାର ଉଭୟ ଘଟଣାର ତଦନ୍ତ ପାଇଁ ସେହିବର୍ଷ ସେପ୍ଟେମ୍ବର ୩ ତାରିଖରେ ଜଷ୍ଟିସ ଶରତ ଚନ୍ଦ୍ର ମହାପାତ୍ରଙ୍କୁ ନେଇ ଜଣିକିଆ ତଦନ୍ତ କମିଶନ ଗଠନ କରିଥିଲେ । ଜଷ୍ଟିସ ମହାପାତ୍ର ଅକ୍ଟୋବର ୩୦ରେ ତଦନ୍ତ ଆରମ୍ଭ କରିଥିଲେ । କମିଶନ ୨୧୩ଟି ସିଟିଂ କରିଥିଲେ ଓ ୨୦୦୯ ଜୁନ ୩୦ତାରିଖରେ ସରକାରଙ୍କୁ ତାଙ୍କର ମଧ୍ୟବର୍ତ୍ତି କାଳୀନ ରିପୋର୍ଟ ପ୍ରଦାନ କରିଥିଲେ । ଇତିମଧ୍ୟରେ ଏହି କମିଶନଙ୍କ କାର୍ଯ୍ୟକାଳ ୮ଥର ବୃଦ୍ଧି କରାଯାଇଥିଲା ।ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟା ଘଟଣା ଓ ଏହା ପରବର୍ତ୍ତୀ ହିଂସା କାଣ୍ଡ ତଦନ୍ତ ପାଇଁ ଜଷ୍ଟିସ ଏ.ଏସ ନାଇଡ଼ୁଙ୍କୁ କମିଶନ ଅଧ୍ୟକ୍ଷ ପରେ ସରକାର ଅବସ୍ଥାପିତ କରିଥିଲେ । ଜଷ୍ଟିସ ମହାପାତ୍ରଙ୍କର ଗତ ୨୦୧୨ ମେ ୧୨ତାରିଖରେ ପରଲୋକ ହୋଇଯିବାରୁ ତଦନ୍ତ ପ୍ରକ୍ରିୟା ମଝିରେ ଅଟକି ରହିଥିଲା । ଜଷ୍ଟିସ ମହାପାତ୍ରଙ୍କର କମିଶନଙ୍କୁ ୫୫୭ଟି ସତ୍ୟପାଠ ମିଳିଥିବାବେଳେ ୬୫ଜଣ ସରକାରୀ ସାକ୍ଷୀଙ୍କ ସହ୧୪୩ ଜଣ ବେସରକାରୀ ସାକ୍ଷୀ ସେମାନଙ୍କର ସାକ୍ଷ ପ୍ରଦାନ କରିଥିଲେ । । ଅଭିଯୁକ୍ତ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ତର ମୂଖ୍ୟ ଅଭିଯୁକ୍ତ କୁହାଯାଉଥିବା ସବ୍ୟସାଚୀ ପଣ୍ଡା ୨୦୧୪ ଜୁଲାଇ ୧୮ ତାରିଖରେ ବ୍ରହ୍ମପୁରରୁ ଗିରଫ ହେଇଥିଲେ । କନ୍ଧମାଳ ଦଙ୍ଗା ମାମଲାରେ ଅାବେଦନକାରୀ ଫାଦର ଥୋମସ ଚାଲାଙ୍କ ପକ୍ଷରୁ ଦର୍ଶାଯାଇଥିଲା ଯେ କନ୍ଧମାଳ ପରିବର୍ତ୍ତେ କଟକର ଟ୍ରାୟଲ କୋର୍ଟରେ ଏହି ମାମଲାର ଶୁଣାଣି କରାଯାଉ । ଅାବେଦନର ଶୁଣାଣି କରି ମାନ୍ୟବର ହାଇକୋର୍ଟ କଟକରେ ଏହି ମାମଲାର ଶୁଣାଣି କରିବାକୁ ନିର୍ଦ୍ଦେଶ ଦେଇଥିଲେ । କନ୍ଧମାଳ ଦଙ୍ଗା ମାମଲାରେ ହାଇକୋର୍ଟ ପୂର୍ବରୁ ଦୁଇଜଣ ଅଭିଯୁକ୍ତ ଯଥାକ୍ରମେ ଦିଲୁ ମହାନ୍ତି ଓ ମଙ୍ଗୁଳୁ ବେହେରାଙ୍କୁ ସର୍ତ୍ତମୂଳକ ଜାମିନ ପ୍ରଦାନ କରିଥିଲେ । ଅଭିଯୁକ୍ତ ଦିଲୁ ମହାନ୍ତି ୨୦୧୧ ମସିହାରେ ଗିରଫ ହୋଇଥିବାବେଳେ ମଙ୍ଗୁଳୁ ବେହେରା ୨୦୦୯ ମସିହାରେ ଗିରଫ ହୋଇଥିଲା ।
ଶବରପଲ୍ଲୀର ଶବର ରାଜା ବିଶ୍ୱାବସୁଙ୍କ କନ୍ୟା ଥିଲେ ଲଳିତା । ବିଦ୍ୟାପତିଙ୍କୁ ବିବାହ କରିଥିଲେ । କିମ୍ବଦନ୍ତୀ ସ୍କନ୍ଧ ପୁରାଣ, ବ୍ରହ୍ମ ପୁରାଣ ଓ ଅନ୍ୟ ପୁରାଣରେ ବର୍ଣ୍ଣିତ ତଥ୍ୟ ଅନୁସାରେ ଶ୍ରୀଜଗନ୍ନାଥ ପ୍ରକୃତରେ ନୀଳମାଧାବ ନାମରେ ବିଶ୍ୱାବସୁ ନାମକ ଜାଣେ ଶବର ରାଜାଙ୍କଦ୍ୱାରା ଜଙ୍ଗଲରେ ଗୋଟିଏ ଗୁମ୍ଫାରେ ଲୁକ୍କାୟିତ ଭାବେ ପୂଜା ପାଉଥିଲେ । ନୀଳ ମାଧବଙ୍କ ନାମ ଶୁଣିବା ପରେ, ଏହି ବିଷୟରେ ଖବର ପାଇ ରାଜା ଇନ୍ଦ୍ରଦ୍ୟୁମ୍ନ, ବିଦ୍ୟାପତି ନାମକ ଜଣେ ବ୍ରାହ୍ମଣଙ୍କୁ ଠାକୁରଙ୍କ ଅନୁସନ୍ଧାନ କରିବା ନିମନ୍ତେ ସେଠାକୁ ପଠାଇଥିଲେ । ବହୁ ଚେଷ୍ଟା ପରେ ମଧ୍ୟ ବିଦ୍ୟାପତି ଠାକୁରଙ୍କୁ ଠାବ କରିବାରେ ବିଫଳ ହୋଇଥିଲେ । କିଛି ଦିନ ସେଠାରେ ରହି ସେ ଶେଷରେ ବିଦ୍ୟାପତିଙ୍କ କନ୍ୟା ଲଳିତାଙ୍କୁ ବାହା ହୋଇଥିଲେ ଓ ନିଜ ଶ୍ୱଶୁର ବିଶ୍ୱାବସୁଙ୍କ ବିଶ୍ୱାସଭାଜନ ହୋଇଥିଲେ । ବିଶ୍ୱାବସୁ ଶେଷରେ ନିଜ ଜ୍ୱାଇଁଙ୍କ ଅନୁରୋଧ ରକ୍ଷାକରି, ବିଦ୍ୟାପତିଙ୍କ ଆଖିରେ ଅନ୍ଧପୁଟୁଳି ବାନ୍ଧି ନୀଳମାଧବ ପୂଜା ପାଉଥିବା ଜାଗାକୁ ନେଇ ଠାକୁରଙ୍କ ଦର୍ଶନ କରାଇଥିଲେ । କିନ୍ତୁ ଚତୁର ବ୍ରାହ୍ମଣ ବିଦ୍ୟାପତି ଉକ୍ତ ସ୍ଥାନର ପୁନଃ ଚିହ୍ନଟ କରିପାରିବା ନିମନ୍ତେ ସେଠାରେ ସୋରିଷ ମଞ୍ଜି ବୁଣିଦେଇ ଆସିଯାଇଥିଲେ ଯାହାକି ତାଙ୍କୁ ପରବର୍ତ୍ତୀ ସମୟରେ ଗୁମ୍ଫା ଭିତରକୁ ରାସ୍ତା ଚିହ୍ନାଇବାରେ ସାହାଯ୍ୟ କରିଥିଲା । ସେଠାରୁ ଫେରିବା ପରେ ସେ କଥା ରାଜା ଇନ୍ଦ୍ରଦ୍ୟୁମ୍ନଙ୍କୁ ଜଣାଇଥିଲେ । ବିଦ୍ୟାପତିଠାରୁ ଏ କଥା ଶୁଣି ରାଜା ଇନ୍ଦ୍ରଦ୍ୟୁମ୍ନ, ନୀଳମାଧବଙ୍କ ଦର୍ଶନ ନିମନ୍ତେ ଉତ୍କଳ ଦେଶକୁ ଯାଇଥିଲେ । ବିଦ୍ୟାପତିଙ୍କ ସହାୟତାରେ ନିଳକନ୍ଦରକୁ ଠାବ କରିବାରେ ସକ୍ଷମ ହୋଇଥିଲେ । ବଂଶଧର ପତି ମହାପାତ୍ର , ଶୂଦ୍ର ସୁଆର ଆଦି ବିଦ୍ୟାପତି ଓ ଲଳିତାଙ୍କ ବଂଶଧର ଅଟନ୍ତି । ଏମାନେ ସ୍ନାନ ପୂର୍ଣ୍ଣିମା ପରେ ଜଗନ୍ନାଥଙ୍କ ଦେହରେ ଲେପ ଲଗାଇବା ପାଇଁ ଚାଉଳର ଖଳି ରାନ୍ଧନ୍ତି ।ଖଳି ରାନ୍ଧିବା ଯୋଗୁଁ ଏମାନେ  'ସୁପକାର'  ବା  'ସୁଆର'  ଓ ବ୍ରାହ୍ମଣ ଔରଷରେ ଶବରୁଣୀ ଗର୍ଭରୁ ଜାତ ହୋଇ ଥିବାରୁ  'ଶୂଦ୍ର'  ନାମରେ ଆଭିହିତ ।
ସ୍ମାର୍ଟ ସିଟି ଅଭିଯାନ , ଭାରତ ସରକାରଙ୍କଦ୍ୱାରା ଭାରତର 100ଟି  ( ପରେ ଏହାକୁ 109 କରାଯାଇଥିଲା ) ମୁଖ୍ୟ ସହରର ପୁନର୍ବିନ୍ୟାସ ତଥା ଆଧୂନିକୀକରଣ ପାଇଁ ଏକ ପ୍ରକଳ୍ପ  । ଏହି ସହର ଗୁଡିକରେ ରହୁଥିବା ବାସିନ୍ଦାମାନଙ୍କ ସୁଖ ଓ ସୁବିଧା ଜନକ ଚଳଣି ପାଇଁ ବ୍ୟବସ୍ଥାର ଉନ୍ନତିକରଣର ଲକ୍ଷ୍ୟ ନେଇ ଏହା ଭାରତୀୟ ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ପ୍ରଣିତ ଯୋଜନା ଅନୁସାରେ ଏହା 2015ରୁ ଲାଗୁ କରାଯାଇଛି । ଇତିହାସ ଭାରତର ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀ ଏହି ଯୋଜନାକୁ ଜୁନ , 2015ରେ ଉଦଘାଟନ କରିଥିଲେ ।ଏଠି ପାଇଁ କେନ୍ଦ୍ର ସରକାର 980 ବିଲିଅନ ତାଙ୍କର ବ୍ୟବସ୍ଥା ରଖିବା ସହ ପ୍ରଥମ ପର୍ଯ୍ୟାୟରେ 100ଟି ସହରକୁ ବଛା ଯାଇଥିଲା । ଏହା ସହିତ ୫୦୦ଟି ଅନ୍ୟାନ୍ୟ ସହରର ମଧ୍ୟ ପୁନଃ ସଂସ୍ଥାନ ପାଇଁ 48,000 କୋଟି ଟଙ୍କାର ବ୍ୟୟ ଅଟକଳ ମଧ୍ୟ ରହିଥିଲା । ଏହି ସ୍ମାର୍ଟ ସିଟି ମିସନ ଓ ଅଟଳ ସହରାଞ୍ଚଳ ପୁନର୍ବିନ୍ୟାସ ଓ ଉନ୍ନତିକାରଣ ଯୋଜନା ପାଇଁ ସମୁଦାୟ 50,000 କୋଟିର ଆର୍ଥିକ ବ୍ୟବସ୍ଥା ରହିଛି । ଚୟନ ପ୍ରକ୍ରିୟା ପ୍ରଥମ ସ୍ତରରେ ସର୍ଭେ ଜରିଆରେ 100ଟି ସହରକୁ ବଛା ଗଲା ଯହିଁରେ ବିଭିନ୍ନ ରାଜ୍ୟ ରାଜଧାନୀ ମଧ୍ୟ ସମ୍ମିଳିତ ରହିଲା । ସହରାଞ୍ଚଳ ଉନ୍ନୟନ ମନ୍ତ୍ରୀ ଭେଙ୍କିଆ ନାଇଡୁ 28 ଜାନୁଆରୀ , 2016 ଘୋଷଣା କରିଥିବା ସହର ମଧ୍ୟରୁ ପ୍ରଥମ 20ଟି ସହର ମଧ୍ୟରେ ଭୁବନେଶ୍ୱର ପ୍ରଥମ ସ୍ଥାନରେ ରହିବା ସହ ତାହା ତଳେ ପୁନେ ଓ ଜଯପୁର ରହିଥିଲେ । ରାଜ୍ୟ ୱାରି ଘୋଷିତ ସ୍ମାର୍ଟ ସିଟି ସମୂହର ତାଲିକା 98ଟି ପ୍ରସ୍ତାବିତ ସ୍ମାର୍ଟ ସିଟି . ଜମ୍ମୁ ଓ କାଶ୍ମୀର ପ୍ରସ୍ତାବ ଦେବା ପାଇଁ ଅଧିକ ସମୟ ମାଗିଥିଲା ଉତ୍ତର ପ୍ରଦେଶର ପ୍ରସ୍ତାବିତ 13ଟି ମଧ୍ୟରୁ 12 ଟିକୁ ବିଚାରାଧୀନ କରାଯାଇଛି ପ୍ରଥମ ପ୍ରସ୍ତରେ ସ୍ମାର୍ଟ ସିଟି ଘୋଷିତ 20ଟି ସହର ଦ୍ୱିତୀୟ ପ୍ରସ୍ତରେ ଘୋଷିତ 13ଟି ସହର ତୃତୀୟ ପ୍ରସ୍ତରେ ଘୋଷିତ 27ଟି ସହର ନୂତନ ସ୍ମାର୍ଟ ସିଟି ତାଲିକା କାର୍ଯ୍ୟକାରିତା ଏହି ସବୁ ସହରରେ ଉନ୍ନୟନ ପ୍ରକଳ୍ପ ସବୁ ଆରମ୍ଭ ହେଇଗଲାଣି । ଅହମଦାବାଦରେ ଜଳ ନିଷ୍କାସନ , ଗୃହଯୋଗଣ ପ୍ରକଳ୍ପ , ଆଧୁନିକ ଶିକ୍ଷା ପ୍ରକଳ୍ପ ସବୁ ଆରମ୍ଭ ହୋଇଛି । ଭୁବନେଶ୍ୱରରେ ରେଳ ଆଧୂନିକୀକରଣ , ଟ୍ରାଫିକ ବ୍ୟବସ୍ଥାର ନୂତନୀକରଣ , ସହରାଞ୍ଚଳ ଜ୍ଞାନ କେନ୍ଦ୍ରର ବ୍ୟବସ୍ଥା ପ୍ରଚାଳନ ହେଲାଣି । ନୂଆ ଦିଲ୍ଲୀରେ ଜଳ ନିଷ୍କାସନ , ସହର ସୁରକ୍ଷ୍ୟା ବ୍ୟବସ୍ଥାରେ ଇତ୍ୟାଦିର ବ୍ୟବସ୍ଥା , ଉନ୍ନତ ଶିକ୍ଷାର ବ୍ୟବସ୍ଥା ସବୁର ଆରମ୍ଭ ହେଇଛି । ପୁନେ ସହର ପାଇଁ ମଧ୍ୟ ଯୋଜନା ସବୁର ଆରଭ ହେଇଛି ।
ରାସ୍ରା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବଲ୍ଲିଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାସ୍ରା ୨୫.୮୫୬୯ ଉତ୍ତର ଅକ୍ଷାଂଶ ଓ ୮୩.୮୫୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାସ୍ରା ସହରର ମୋଟ ଜନସଂଖ୍ୟା ୨୯୨୬୩ ଅଟେ । ସେଥି ମଧ୍ୟରୁ ୫୨.୩୪% ଜଣ ପରୁଷ ହୋଇଥିବା ବେଳେ ୪୭.୬୬% ଜଣ ନାରୀ ଅଟନ୍ତି । ରାସ୍ରାର ସାକ୍ଷରତା ହାର ୬୩.୬୧% ଅଟେ । ଏହା ଜାତୀୟ ହାରଠାରୁ ୧.୨୩% ପ୍ରତିଶତ କମ ଅଟେ । ସେଥିରୁ ୩୬.୧୭% ପ୍ରତିଶତ ପୁରୁଷ ଓ ୨୭.୪୪% ନାରୀ ଅଟନ୍ତି । ୧୬.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାସ୍ରାର ସରକାରୀ ଭାଷା ଅଟେ ।
କୃତ୍ରିମ ଉପଗ୍ରହ , ପ୍ରାକୃତିକ ଉପଗ୍ରହ, ପ୍ରାକୃତିକ ଉପଗ୍ରହ   ଉପଗ୍ରହ  ଉପଗ୍ରହ ହେଉଛି ଏକ ପ୍ରାକୃତିକ ବସ୍ତୁ ଯାହାକି ପୃଥିବୀର କକ୍ଷ ଚାରିପଟେ ଘୁରୁଥାଏ  ୧୯୫୭ ମସିୟାରେ ପୃଥିବୀର କୃତ୍ରିମ ଉପଗ୍ରହ ସପୁଟ୍ନିକ୍ ୧,କୁ ସୋବିଏଟ୍ ଯ୍ନିଓନ ଦୁଆରା ମହାଆକଶକୁ ପ୍ରେରଣ କରାଯାଇ ଥିଲା  ସେଇଦିନଠାରୁ ଆଜି ପର୍ଯ୍ୟନ୍ତ ହଜାର ହଜାର ଉପଗ୍ରହ କୁ ପୃଥିବୀର କଖୟ ଚାରିପଟେ ଘୂରିବା ପାଇଁ ପଠାଯାଇଛି
ଅମ୍ଳଜାନ ଚିକିତ୍ସା  (ଇଂରାଜୀ ଭାଷାରେ , ଅନ୍ୟ ନାମ ଅମ୍ଳଜାନ ପରିପୂରକ/ ସପ୍ଲିମେଣ୍ଟାଲ ଅକ୍ସିଜେନ) ଏକ ପ୍ରକାର ବ୍ୟବସ୍ଥା ଯେଉଁଥିରେ ଅମ୍ଳଜାନକୁ   କେତେକ ରୋଗର ଡାକ୍ତରୀ ଚିକିତ୍ସାରେ   ବ୍ୟବ‌ହାର କରାଯାଏ  । ଏହି ରୋଗ‌ଗୁଡ଼ିକର ନାମ ହାଇପୋକ୍‌ସିଆ  , କାର୍ବନ ମୋନୋକ୍‌ସାଇଡ ବିଷକ୍ରିୟା  , କ୍ଲସ୍ଟର ମୁଣ୍ଡବଥା   ଓ ନାସା-ନିଶ୍ଚେତକ ଦେବା ସମୟରେ ଯଥେଷ୍ଟ ଅମ୍ଲଜାନ ନିମନ୍ତେ ଏହା ଦିଆଯାଏ । ସିଓପିଡି ଓ ସିସ୍ଟିକ୍ ଫାଇବ୍ରୋସିସ୍ ରୋଗମାନଙ୍କରେ ଦୀର୍ଘକାଳ ନିମନ୍ତେ ଏହା ଦିଆଯାଏ । ଅନେକ ଉପାୟରେ ଅମ୍ଳଜାନ ଦିଆଯାଏ ଯେପରିକି ନାଜାଲ କାନୁଲା  , ରେସ୍ପିରେଟର   ଓ ହାଇପରବାରିକ ଚାମ୍ବର  । ଶରୀରର ଜୀବକୋଷ ମେଟାବୋଲିଜ୍ମ   ବା ଚୟାପଚୟ ନିମନ୍ତେ ଅମ୍ଳଜାନ ଆବଶ୍ୟକ । ଅତ୍ୟଧିକ ସାନ୍ଦ୍ରତା ବିଶିଷ୍ଟ ଅମ୍ଳଜାନ ଫୁସଫୁସର କ୍ଷତି ସାଧନ କରେ ଅଥବା ସମ୍ବେଦନଶୀଳ କେଶ୍‌ରେ ଶ୍ୱାସକ୍ରିୟା ଫେଲ ହୁଏ ଯାହାକୁ ଅମ୍ଲଜାନ ବିଷକ୍ରିୟା   ନାମ ଦିଆଯାଏ । ଅମ୍ଳଜାନ ପରିପୃକ୍ତି ଅଧିକ ହେଲେ ନିଆଁ ଧରିପକାଏ ବିଶେଷତଃ ଧୂମ୍ରପାନ କରୁଥିଲେ; ଉପ‌ଯୁକ୍ତ ହ୍ୟୁମିଡିଫିକେସନ ନଥିଲେ ନାକ ଶୁଖିଯାଏ । ରୋଗ ଅନୁସାରେ ଅମ୍ଲଜାନ ପରିପୃକ୍ତିର   ଟାରଗେଟ ସୁପାରିସ କରାଯାଏ । ଅଧିକାଂଶ କେଶ୍‌ରେ ୯୪ରୁ ୯୮% ପରିପୃକ୍ତି ବା ସାଚୁରେସନ ସୁପାରିସ କରାଯାଏ; ଅଙ୍ଗାରକାମ୍ଳ ଧାରଣ   ସଙ୍କଟ ଥିଲେ ୮୮ରୁ ୯୨% ସାଚୁରେସନ ପସନ୍ଦ କରାଯାଏ; ହୃଦ୍‌ରୋଧ ବା କାର୍ବନ ମୋନୋକ୍ସାଇଡ ବିଷକ୍ରିୟା ଥିଲେ ଯେତେ ସମ୍ଭବ ଅଧିକ ସାଚୁରେସନ କରାଯାଏ । ବାୟୁମଣ୍ଡଳରେ ଅମ୍ଳଜାନ ୨୧% ଥାଏ କିନ୍ତୁ ଚିକିତ୍ସାରେ ଏହାକୁ ୧୦୦%କୁ ବୃଦ୍ଧି କରାଯାଇପାରେ । ଚିକିତ୍ସା କ୍ଷେତ୍ରରେ ଅମ୍ଳଜାନ ସନ ୧୯୧୭ରୁ ସାଧାରଣ ଭାବରେ ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଘରୋଇ ଅମ୍ଳଜାନର   ମୂଲ୍ୟ ବ୍ରାଜିଲରେ ପ୍ରାୟ ୧୫୦ ଓ ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୪୦୦ ଆମେରିକୀୟ ଡଲାର । ଅମ୍ଳଜାନ ଟ୍ୟାଙ୍କ   ବା ଅମ୍ଳଜାନ କନସେଣ୍ଟ୍ରେଟର   ସାହାଯ୍ୟରେ ଘରୋଇ ଅମ୍ଳଜାନ ସରବରାହ କରାଯାଏ । ବିକଶିତ ପୃଥିବୀରେ   ଅମ୍ଳଜାନ ଅତି ସାଧାରଣ ଭାବରେ ଡାକ୍ତରଖାନାରେ ବ୍ୟବ‌ହାର କରାଯାଏ ।
ଅନୁ ରାଜ୍ ସିଂ  (ଜନ୍ମ, ୧୭ ଡିସେମ୍ବର ୧୯୮୪) ଜଣେ ଭାରତୀୟ ବନ୍ଧୁକଚାଳନା ଖେଳାଳି  । ୨୦୧୦ ରାଜ୍ୟଗୋଷ୍ଠୀ କ୍ରୀଡାରେ ସେ ହୀନା ସିଦ୍ଧୁଙ୍କ ସହ ମିଶି ମହିଳା ଯୁଗଳ ୧୦ ମିଟର୍ ଏୟାର୍ ପିସ୍ତଲ୍ ବିଭାଗରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୨ ଗ୍ରୀଷ୍ମ ଅଲିମ୍ପିକ୍ସରେ ସେ ଉଭୟ ୧୦ ମିଟର୍ ଏୟାର୍ ପିସ୍ତଲ୍ ଓ ୨୫ ମିଟର୍ ପିସ୍ତଲ୍ ବିଭାଗରେ ପ୍ରତିଦ୍ୱନ୍ଦୀତା କରିଥିଲେ ।
ମଥୁରା ବିଜୟ ୧୯୭୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାବୁଲାଲ ଦୋଶୀ । ଏ ସଞ୍ଜିବୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବାଳକୃଷ୍ଣ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିରେ କୃଷ୍ଣ ଭୂମିକାରେ ଶ୍ରୀକାନ୍ତ ଗୌତମ, ରାଧା ଭୂମିକାରେ ରୂପଲେଖା, କଂସ ଭୂମିକାରେ ଶରତ ପୂଜାରୀ, ନନ୍ଦ ଭୂମିକାରେ ପବନ କୁମାର ଓ ଯଶୋଦା ଭୂମିକାରେ ଅନିତା ଦାସ ଅଭିନୟ କରିଥିଲେ । ମିହିର ଦାସ, ଜୟା ସ୍ୱାମୀ, ଗୀତା ରାଓ, ଦୀପା ସାହୁ, ଜୟୀରାମ ସାମଲ, ମାମିନା, ରୁକମଣୀ, ତାପସ ଦାସଗୁପ୍ତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀକାନ୍ତ ଗୌତମ ରୂପଲେଖା ଶରତ ପୂଜାରୀ ପବନ କୁମାର ଅନିତା ଦାସ ମିହିର ଦାସ ଜୟା ସ୍ୱାମୀ ଗୀତା ରାଓ  (ଗୀତା ରାଣୀ ଦତ୍ତ) ଦୀପା ସାହୁ ଜୟୀରାମ ସାମଲ ମାମିନା ରୁକମଣୀ ତାପସ ଦାସଗୁପ୍ତା ଶ୍ୟାମସୁନ୍ଦର ମହାପାତ୍ର ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଏ ବାଳକୃଷ୍ଣ ଦାଶ  । ନାରାୟଣ ପ୍ରସାଦ ସିଂହ, ଗୌର ପଟ୍ଟନାୟକ, ବୈକୁଣ୍ଠନାଥ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଭିକାରୀ ବଳ, ଶେଖର ଘୋଷ, ବାଣୀ ଜୟରାମ, ଗୀତା ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗୌରୀ ଲଙ୍କେଶ  ୧୯୬୨ ଜାନୁଆରୀ ୨୯   ୨୦୧୭ ସେପ୍ଟେମ୍ବର ୫  ଜଣେ ଭାରତୀୟ ସାମ୍ବାଦିକରୁ ପାଲଟିଥିବା କର୍ମୀ ଥିଲେ । ସେ କର୍ଣ୍ଣାଟକର ବେଙ୍ଗାଳୁରୁର ବାସିନ୍ଦା ଥିଲେ । ସେ ତାଙ୍କ ପିତା ପି. ଲଙ୍କେଶଙ୍କ ପ୍ରତିଷ୍ଠିତ କନ୍ନଡ଼ ସାପ୍ତାହିକୀ ଲଙ୍କେଶ ପତ୍ରିକେର ସମ୍ପାଦିକା ଭାବେ କାର୍ଯ୍ୟରତ ଥିଲେ ଓ ନିଜ ପ୍ରତିଷ୍ଠିତ ଗୌରୀ ଲଙ୍କେଶ ପତ୍ରିକେ ମଧ୍ୟ ଚଳାଇଥିଲେ । ସେ ଆତତାୟୀମାନଙ୍କ ଗୁଳିରେ ରାଜରାଜେଶ୍ୱରୀ ନଗରଠାରେ ନିଜ ବାସଭବନଠାରେ ୨୦୧୭ ସେପ୍ଟେମ୍ବର ୫ ତାରିଖରେ ପ୍ରାଣ ହରାଇଥିଲେ । ତାଙ୍କ ମୃତ୍ୟୁ କାଳରେ ଲଙ୍କେଶ ଦକ୍ଷିଣ-ପନ୍ଥୀ ଉଗ୍ରବାଦର ସମାଲୋଚକ ଭାବେ ଜଣା ଥିଲେ । ସେ ଦକ୍ଷିଣ-ପନ୍ଥୀ ହିନ୍ଦୁ ଉଗ୍ରବାଦ, ମହିଳାମାନଙ୍କ ଅଧିକାର ପାଇଁ ଆନ୍ଦୋଳନ ଓ ଜାତିଭିତ୍ତିକ ଭେଦଭାବ ବିରୋଧରେ ସ୍ୱର ଉତ୍ତୋଳନ ନିମନ୍ତେ ଆନା ପୋଲିଟକୋଭସ୍କାୟା ପୁରସ୍କାରରେ ସମ୍ମାନୀତ ହୋଇଥିଲେ ।
ମଣ୍ଡି ଡବ୍‌ବାଲି ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ସିର୍ସ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମଣ୍ଡି ଡବ୍‌ବାଲି ସହରର ମୋଟ ଜନସଂଖ୍ୟା ୫୩୮୧୨ ଅଟେ । ସେଥି ମଧ୍ୟରୁ ୫୨.୬୧% ଜଣ ପରୁଷ ହୋଇଥିବା ବେଳେ ୪୭.୩୯% ଜଣ ନାରୀ ଅଟନ୍ତି । ମଣ୍ଡି ଡବ୍‌ବାଲିର ସାକ୍ଷରତା ହାର ୬୪.୮୦% ଅଟେ । ଏହା ଜାତୀୟ ହାରଠାରୁ ୦.୦୪% ପ୍ରତିଶତ କମ ଅଟେ । ସେଥିରୁ ୩୬.୯୫% ପ୍ରତିଶତ ପୁରୁଷ ଓ ୨୭.୮୪% ନାରୀ ଅଟନ୍ତି । ୧୨.୭୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମଣ୍ଡି ଡବ୍‌ବାଲିର ସରକାରୀ ଭାଷା ଅଟେ ।
ସୁବୋଧ ଚାଟାର୍ଜି ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ରିଚାର୍ଡ଼ସନ" ଙ୍କ ଲିଖିତ ଇଂରାଜୀ ବହି  '  "ର ଓଡ଼ିଆରେ ରୂପାନ୍ତର କରିଥିଲେ ।
ତିଲ୍ଲା ଯୋଗିଆ  ( ଉର୍ଦ୍ଦୁ: ), ପାକିସ୍ଥାନର ପୂର୍ବାଞ୍ଚଳ ପର୍ବତମାଳା ଲବଣ ପର୍ବତରେ ରହିଥିବା ପ୍ରଥମ ଶତାବ୍ଦୀର ଏକ ପ୍ରଖ୍ଯାତ ହିନ୍ଦୁ ଓ ଶିକ୍ଷା ଧର୍ମସ୍ଥଳୀ  । . ଅବସ୍ଥିତି ସମୁଦ୍ରପତ୍ତାନଠାରୁ 3200 ଫୁଟ ଉପରେ ରହିଥିବା ତିଲ୍ଲା ଯୋଗିଆ ଝେଲମ ସହରଠାରୁ 25 କିଲୋମିଟର ପଶ୍ଚିମରେ ଓ ଖୁଖା ଗ୍ରାମଠାରୁ 10 କିଲୋମିଟର ଦୂରରେ ଅବସ୍ଥିତ । ତିଲ୍ଲା ଯୋଗିଆର ଶିକ୍ଷାର ଉପରୁ ଚତୁର୍ଦିଗର ଦୃଶ୍ୟ ଅତୀବ ରମଣୀୟ । ଏଠାରୁ 7 କିଲୋମିଟର ଦୂରରେ ଥିବା  "ରୋହଟାସ ଦୁର୍ଗ"  କ୍ରମବର୍ଦ୍ଧିସ୍ତୁ ସହର  "ଦିନା "  ଏଠାରୁ ଦ୍ରୁଷ୍ଟି ଗୋଚର ହେଇଥାଏ । ତିଲ୍ଲା ଯୋଗିଆ ପର୍ବତ ଶିଖର ମାଣ୍ଡୀ ବାହାଉଦ୍ଦୀନ , ଗୁଜରାଟ , ଝେଲମ , ଓ ଚକବାଳଠାରୁ ଦୃଷ୍ଟିଗୋଚର ହେଇଥାଏ । ଏହା ଝେଲମ ନଦୀର ଏକ ମୁଖ୍ୟ ସ୍ଥାନରେ ଅବସ୍ଥିତ । ତିଲ୍ଲା ଯୋଗିଆ ମନ୍ଦିର ପରିସର ଏଠାରେ ଥିବା ମନ୍ଦିର ପରିସର 2000 ବର୍ଷ ଧରି ହିନ୍ଦୁ ଉପାସନା କେନ୍ଦ୍ର ରହି ଆସିଛି । ଏଠାରେ ଗୁରୁ ଗୋରଖନାଥ ପ୍ରଥମ ଶତାବ୍ଦୀରେ ମନ୍ଦିର ସ୍ଥାପନ କରିଥିବାର ଜଣାଯାଏ । ଏପରିକି ସେଇ ସ୍ଥାନର ନାମ ମଧ୍ୟ ପଞ୍ଜାବୀ ଭାଷାରେ  'ସନ୍ଥ ମାନଙ୍କ ପାହାଡ  " ଅର୍ଥରେ ବୁଝା ଯାଇଥାଏ । ସେଠାରେ ପ୍ରଥମ କରି ମନ୍ଦିର କରି ଉପାସନା କରୁଥିବା ଯୋଗୀ ସଂପ୍ରଦାଯଙ୍କୁ  " କାନଫଟା "  ଯୋଗୀ କୁହାଯାଉଥିଲା , କାରଣ ସେମାନେ କଣରେ କ୍ଷୀଦର କରି ଅଳଙ୍କାର ଧାରଣ କରୁଥିଲେ । ସେ ଯୁଗରେ ସେଇଟା ଏକ ଅଭିନବ କଥା ଥିଲା ଯାହା ଆଜିକାଲି ଆଧୁନିକ ସମାଜରେ ଏକ ଷ୍ଟାଇଲରେ ପରିଣତ । ତେବେ  " କାନଫଟା ଯୋଗୀ " ମାନେ ପରବର୍ତୀ କାଳରେ ଏକ ଯୋଗୀ ସଂପ୍ରଦାଯ ଭାବରେ ରହିଥିଲେ । . ତିଲ୍ଲା ଯୋଗିଆ ଠାରେ ହିନ୍ଦୁ ମନ୍ଦିର 3ଟି ଗୃହ ଥିବା ସହ ଦୁଇଟି କ୍ଷୁଦ୍ର ବନ୍ଧ ମଧ୍ୟ ରହିଛି । ଏଠାରେ ପହଞ୍ଚିବା ପାଇଁ ରୋହଟାସ ଦୁର୍ଗ ପତରୁ ଆସିଲେ ବା ଝେଲମ ନଦୀ ନିକଟରୁ ସାଂଘି ପାଟରୁ ଆସିଲେ ପହଞ୍ଚି ହେବ । ପ୍ରସିଦ୍ଧ କାହାଣୀ  " ହିର ରଞ୍ଝା " ର ଜୀବନ୍ତ ନାୟକ ମୁରାଦ ବକ୍ସ ଏଠାକୁ ଯୋଗୀ ସଂପ୍ରଦାଯଦ୍ୱାରା ପ୍ରଭାବିତ ହେଇ ସେଥିରେ ଯୋଗଦାନ କରିବାକୁ ଆସିଥିଲେ । ଶିକ୍ଷା ସଂପ୍ରଦାଯର ପ୍ରତିଷ୍ଠାତା ଗୁରୁ ନାନକ  ( 1469-1539 ) ମଧ୍ୟ ଏଠାରେ 40 ଦିନ ଧରି ତପସ୍ୟା କରିଥିଲେ  । ମୋଗଲ ସମ୍ରାଟ ଆକବର  ( 1542-1605 ) ଏଠାକୁ 2 ଥର ପରିଦର୍ଶନରେ ଆସି ଜଳକୁଣ୍ଡ ନିର୍ମାଣ କରେଇଥିଲେ  । ସମ୍ରାଟ ଜାହାଙ୍ଗୀର  ( 1605-1627 ) ଏଠାକୁ ଆସି ପରିଦର୍ଶନ କରିଥିଲେ  । ପରେ ଆହମଦ ଶାହ ଅବ୍ଦଳି ଏଠାରେ ଆଶ୍ରମକୁ ଲୂଟକରିଥିଲେ . ପରେ ମହାରାଜ ରଣଜୀତ ସିଂହ  ( 1780-1839 ) ଏଠାକୁ ଆସି ଏଠାରେ ଏକ ବଡ ଜଳାଶୟ ନିର୍ମାଣର ବ୍ୟବସ୍ଥା କରିଥିଲେ  । ଗୁରୁ ନାନକ ଉପାସନା କରିଥିବା ପିଠାଠାରେ ନିର୍ମିତ ହେଇଥିବା ସ୍ମାରକୀ ଭଗ୍ନ ଅବସ୍ଥାରେ ଥିଲେ ମଧ୍ୟ ଶିକ୍ଷା ସଂପ୍ରଦାଯଙ୍କ ପାଇଁ ତାହା ଏକ ପବିତ୍ର ସ୍ଥଳୀ ଭାବରେ ଆଦୃତ । ବ୍ରିଟିଶ ଶାସନ କାଳରେ ଏଠାକୁ ରାସ୍ତା ନିର୍ମିତ ହେବା ସହ ପୁଷ୍କରିଣୀ ମଧ୍ୟ ଖୋଦିତ ହେଇଥିଲା । ତେବେ ବର୍ତ୍ତମାନ ହିନ୍ଦୁ ମନ୍ଦିର ଓ ମଠ ମଧ୍ୟ ଭଗ୍ନାବସ୍ଥାରେ ରହିଛି । ସାହିତ୍ୟ ରେ ତିଲ୍ଲା ଯୋଗିଆ ତିଲ୍ଲା ଯୋଗିଆ ପ୍ରକ୍ଷାତ ସାହିତ୍ୟ ହିର ରଞ୍ଝାରେ ଉଲ୍ଲିଖିତ ହେଇଥିଲା । ଏହାର ନାୟକ ଏଠାକୁ ଆସି ଗୁରୁ ଗୋରଖନାଥଙ୍କ ସଂପ୍ରଦାଯରେ ଯୋଗ ଦେଇଥିଲେ । . ପାକିସ୍ଥାନର ପ୍ରଧାନ ମନ୍ତ୍ରୀ ଏହି ସ୍ଥଳକୁ ପରିଦର୍ଶନରେ ଆସି ଏହାର ପ୍ରକୃତିକ ସୌନ୍ଦର୍ଜ୍ୟର ରକ୍ଷଣ ପାଇଁ ବ୍ୟବସ୍ଥା କରିଥିଲେ ।
ଐଶର୍ଯ୍ୟା ଅର୍ଜୁନ ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ତାମିଲ ଏବଂ କନ୍ନଡ଼ ଚଳଚ୍ଚିତ୍ର ଜଗତରେ ଅଭିନୟ କରିନ୍ତି । ସେ ତାମିଲ ଚଳଚ୍ଚିତ୍ର ପଟ୍ଟାଥୁ ୟାନାଇ ଜରିଆରେ ୨୦୧୩ ମସିହାରେ ଅଭିନୟ କରିବା ଆରମ୍ଭ କରିଥିଲେ । ବ୍ୟକ୍ତିଗତ ଜୀବନ ଐଶର୍ଯ୍ୟା ଅର୍ଜୁନ କର୍ଣ୍ଣାଟକର ବେଙ୍ଗାଲୁରୁରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅର୍ଜୁନ ସାରଜା କନ୍ନଡ଼ ଭାଷାର ଜଣେ ଜଣାଶୁଣା ଅଭିନେତା ତଥା ନିର୍ଦ୍ଦେଶକ ଏବଂ ତାଙ୍କ ମାଆ ନିବେଦିତା ଅର୍ଜୁନ ଜଣେ ଅଭିନେତ୍ରୀ ।
ଅମରକଣ୍ଟକ ଏକ୍ସପ୍ରେସ  (12853/12854) ଭାରତୀୟ ରେଳର ଏକ ସୁପରଫାଷ୍ଟ ଟ୍ରେନ  । ଏହା ଦୈନିକ ମଧ୍ୟପ୍ରଦେଶର ଭୋପାଲ ଜଙ୍କସନଠାରୁ ବାହାରି ଛତିଶଗଡ଼ ରାଜ୍ୟର ଦୁର୍ଗ ପର୍ଯ୍ୟନ୍ତ ଯାତ୍ରା କରେ । ଏହି ଟ୍ରେନ ଭୋପାଳ - ବିଲାସପୁର ମହାନଦୀ ଏକ୍ସପ୍ରେସ ସ୍ଥାନରେ ପ୍ରଚଳିତ ହେଲା । ଏହି ଟ୍ରେନ ପ୍ରସିଦ୍ଧ ତୀର୍ଥ ସ୍ଥଳୀ ଅମରକଣ୍ଟକ ଦେଇ ଯାଉଥିବାରୁ ଏହାକୁ ଅମରକଣ୍ଟକ ନାମ ଦିଆଯାଇଥିଲା । ଏହି ସ୍ଥଳରୁ ନର୍ମଦା ନଦୀର ଉପତ୍ତି ହେଇଥାଏ । ଆଗମନ ଓ ପ୍ରସ୍ଥାନ ଭୋପାଳରୁ ଟ୍ରେନ ଦୈନିକ 3.40 ରେ ବାହାରି ଅନନ୍ୟ ଦିନ 7.55 ରେ ଦୁର୍ଗ ପହଞ୍ଚିବା ସହ ଦୁର୍ଗରୁ 6.20 ରେ ବାହାରେ । ଏହି ଟ୍ରେନ 28ଟି ସ୍ଥାନରେ ରହଣି କରିଥାଏ । ଗତି ଏହି ଟ୍ରେନର ହାରାହାରି ଗତି 54 କିଲୋମିଟର ପ୍ରତି ଘଣ୍ଟା ।
ପୁଲ୍‌ଡ ଏଲବୋ  (ଇଂରାଜୀ ଭାଷାରେ , ଅନ୍ୟ ନାମ ରାଡିଆଲ ହେଡ   ସବଲକ୍ସେସନ ) ନାମ ଦିଆଯାଏ ଯେତେବେଳେ ଆନୁଲାର ଲିଗାମେଣ୍ଟରୁ   ରାଡିଆଲ ହେଡ ବାହାରକୁ ଚାଲିଯାଏ  । ସାଧାରଣତଃ ପ୍ରଭାବିତ ପିଲା ନିଜର ହାତକୁ ସାମାନ୍ୟ ବଙ୍କା ରଖି ନିଜ ଦେହ ପାଖରେ ଜାକିରଖେ । ବାହୁକୁ ଚାଳନା କଲେ କଷ୍ଟ ହେଉଥିବାରୁ ସେମାନେ ଆଦୌ ଚାଳନା କରନ୍ତି ନାହିଁ । ଚାଳନା ନ କରି କେବଳ ସ୍ପର୍ଶ କଲେ କଷ୍ଟ ହୁଏନି । ସିଧା ରଖିଥିବା ବାହୁ ଉପରେ ପଡ଼ିଗଲେ ପୁଲ୍‌ଡ ଏଲବୋ ହୁଏ । ପିଲାଙ୍କୁ ଉପରକୁ ଉଠେଇବା ବେଳେ ବା ଝୁଲେଇବା ବେଳେ ଏହିପରି ଅବସ୍ଥା ଉପୁଜେ । ରାଡିଅସ ହେଡ ଆନୁଲାର ଲିଗାମେଣ୍ଟରୁ   ବାହାରି ଯାଏ ଓ ହେଡ ତ‌ଥା ହ୍ୟୁମରସ  ଅସ୍ଥି ମଧ୍ୟରେ ରହିଯାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ ନିର୍ଭର କରେ । ଏକ୍ସ-ରେ ସାହାଯ୍ୟରେ ଅନ୍ୟ କିଛି ଅସୁବିଧା ଥିବା ସମସ୍ୟା ଦୂର କରାଯାଏ । ସମ୍ଭାବ୍ୟ କାରଣମାନଙ୍କଠାରୁ ଦୂରେଇ ରହିଲେ ଏହି ଅବସ୍ଥା ହୁଏନାହିଁ । ରିଡକ୍ସନ   କରି ଏହାର ଚିକିତ୍ସା କରାଯାଏ ।   ଅଧ ବଙ୍କା କ‌ହୁଣି ସ‌ହିତ ହାତ ତଳକୁ  (ଫ୍ଲେକ୍ସନ) ଓ ବାହୁ ତଳମୁହାଁ  ପ୍ରନେସନ     କରି ଧିରେ ଅବୟବକୁ ସିଧା କଲେ ରିଡକ୍ସନ ହୋଇଯାଏ ଓ ଏହା ସୁପିନେସନ କରି ଧୀରେ ଫ୍ଲେକ୍ସନ କରିବା ପଦ୍ଧତି ଅପେକ୍ଷା ଅଧିକ ପ୍ରଭାବଶାଳୀ ହୁଏ । ଉପ‌ଯୁକ୍ତ ରିଡକ୍ସନ ହୋଇଗଲେ କିଛି ମିନିଟ ମଧ୍ୟରେ ପିଲା ସାଧାରଣ ଅବସ୍ଥାକୁ ଆସିଯାଏ । ଏହା ଏକ ସାଧାରଣ ବେମାରୀ । ପ୍ରାୟ ୧ରୁ ୪ ବର୍ଷ ବୟସ ମଧ୍ୟରେ ଏହା ହେଲେ ମଧ୍ୟ ୭ ବର୍ଷ ବୟସ ପର୍ଯ୍ୟନ୍ତ ହୋଇପାରେ ।
ଘୁଷୁରି ହେଉଛି ଘରୋଇ ଘୁଷୁରିର ମାଂସ ପାଇଁ ଏକ ରେସିପି। ଏହା ସମଗ୍ର ବିଶ୍ୱରେ ସର୍ବାଧିକ ବ୍ୟବହୃତ ମାଂସ, ଘୁଷୁରି ପାଳନର ପ୍ରମାଣ ଖୃଷ୍ଟପୂର୍ବ ୫୦୦୦ ମସିହାଠାରୁ ମିଳିଥାଏ। ଘୁଷୁରି ସତେଜ ଭାବେ ରାନ୍ଧି ଏବଂ ସଂରକ୍ଷିତ ରଖି ଖିଆଯାଏ  ହାମ, ଗାମନ୍, ବେକନ୍, ଏବଂ ସସ୍ ସଂରକ୍ଷିତ ଘୁଷୁରିର ଉଦାହରଣ। ଘୁଷୁରି ପାଶ୍ଚାତ୍ୟ ଜଗତର ସବୁଠାରୁ ଲୋକପ୍ରିୟ ମାଂସ, ବିଶେଷ କରି ମଧ୍ୟ ୟୁରୋପରେ। ଏହା ପୂର୍ବ ଏବଂ ଦକ୍ଷିଣ ପୂର୍ବ ଏସିଆରେ  (ମୁଖ୍ୟତ ଦକ୍ଷିଣ ପୂର୍ବ ଏସିଆ, ଫିଲିପାଇନ୍ସ, ସିଙ୍ଗାପୁର, ପୂର୍ବ ତିମୋର ଏବଂ ମାଲେସିଆ ) ମଧ୍ୟ ବହୁତ ଲୋକପ୍ରିୟ । ଏହାର ଚର୍ବିର ବିଷୟବସ୍ତୁ ଏବଂ ଗଠନ ହେତୁ ଏହି ମାଂସ ଏସୀୟ ରୋଷେଇରେ ବିଶେଷ ଭାବରେ ଚାଇନାର ଉତ୍ପନ୍ନ ଦେଶମାନଙ୍କରେ ଅଧିକ ମୂଲ୍ୟବାନ। କେତେକ ଧର୍ମ ଓ ସଂସ୍କୃତି ଘୁଷୁରିର ବ୍ୟବହାରକୁ ବାରଣ କରେ, ବିଶେଷ କରି ଇସଲାମ ଏବଂ ଯିହୂଦୀ ଧର୍ମ।
ନଡ଼ିଆ ବରଫି ଭାରତରେ ତିଆରି କରା ଯାଉଥିବା ଏକ ମିଠାଇ। ଉପାଦାନ ନଡ଼ିଆକୋରା ଦେଢ଼ କପ, ଚିନି ୨୫୦ ଗ୍ରା, ଗୁଜୁରାତି ଚାରିଟି, କାଜୁ ଅଳ୍ପ ତିଆରି ପ୍ରଣାଳୀ ପ୍ରଥମେ କ୍ଷୀରକୁ ଭଲ ଭାବରେ ଫୁଟାଇ ଦିଅନ୍ତୁ। ତା ପରେ କୋରା ନଡ଼ିଆ ଓ କ୍ଷୀରକୁ ଗ୍ରାଇଣ୍ଡରରେ ପେଶି ନିଅନ୍ତୁ। ଏହି ମିଶ୍ରଣକୁ ଚୁଲିରେ ବସାଇ ବାରମ୍ବାର ଘାଣ୍ଟନ୍ତୁ। ୨୦ ମିନିଟ ପରେ ଚିନି, ଗୁଜୁରାତି ଓ କାଜୁ ପକାଇ ଘାଣ୍ଟନ୍ତୁ। କିଛି ସମୟପରେ ଥାଳିରେ ଗୁଆଘିଅ ମାରି ଢାଳି ଦିଅନ୍ତୁ। ୧୦ ମିନିଟ ଫ୍ରିଜରେ ରଖି କାଟି ପରସି ଦିଅନ୍ତୁ। ଆଧାର ଖାଆନ୍ତୁ ଓ ଖୁଆନ୍ତୁ   ସୀମା ବାରିକ - ପ୍ରଜାତନ୍ତ୍ର ସାପ୍ତାହିକୀ ୨୩ରୁ ୨୯ ଡିସେମ୍ବର ୨୦୦୧।
ଅମିତାଭ ଘୋଷ  (ଜନ୍ମ ୧୧ ଜୁଲାଇ ୧୯୫୬) ଜଣେ ଭାରତୀୟ ଲେଖକ ଅଟନ୍ତି  । ସେ ଇଂଗ୍ରାଜୀ ଭାଷାର ଐତିହାସିକ କାଳ୍ପନିକ ଲେଖକ ପାଇଁ ମଧ୍ୟ ଜଣାଶୁଣା । ସେ ୨୦୧୮ ମସିହାରେ ଭାରତର ସର୍ବୋଚ୍ଚ ସାହିତ୍ୟିକ ସମ୍ମାନ ୫୪ ତମ ଜ୍ଞାନପୀଠ ପୁରସ୍କାର ଜିତିଥିଲେ । ଘୋଷଙ୍କ ଉଚ୍ଚାଭିଳାଷୀ ଉପନ୍ୟାସଗୁଡ଼ିକ ଭାରତ ଏବଂ ଦକ୍ଷିଣ ପୂର୍ବ ଏସିଆର ଜାତୀୟ ତଥା ବ୍ୟକ୍ତିଗତ ପରିଚୟର ପ୍ରକୃତି ଅନୁସନ୍ଧାନ ପାଇଁ ଜଟିଳ କାହାଣୀ ରଣନୀତି ବ୍ୟବହାରର ପରିଚୟ ଦେଇଥାଏ । ଉପନିବେଶବାଦ ଏବଂ ଜଳବାୟୁ ପରିବର୍ତ୍ତନ ଭଳି ବିଷୟ ଉପରେ ଆଲୋଚନା କରି ସେ ଅଣ-କାଳ୍ପନିକ ବିଷୟ ମଧ୍ୟ ଲେଖିଛନ୍ତି । ଜୀବନ ଅମିତାଭ ଘୋଷ ୧୧ ଜୁଲାଇ ୧୯୫୬ ମସିହାରେ କଲିକତାରେ ଜନ୍ମଗ୍ରହଣ କରିଥିଲେ । ସେ ଡେରାଡୁନର  "ଦି ଡୁନ ସ୍କୁଲ" ରେ ଅଧ୍ୟୟନ କରିଥିଲେ । ସେ ଭାରତ, ବଙ୍ଗଳାଦେଶ ଏବଂ ଶ୍ରୀଲଙ୍କାରେ ବଡ ହୋଇଥିଲେ । ଡୁନ ସ୍କୁଲରେ ତାଙ୍କର ସମସାମୟିକ ଲେଖକ ବିକ୍ରମ ସେଟ୍ ଏବଂ ଐତିହାସିକ ରାମ ଗୁହା ଅନ୍ତର୍ଭୁକ୍ତ ଥିଲେ । ବିଦ୍ୟାଳୟରେ ଥିବାବେଳେ ସେ ନିୟମିତ ଭାବରେ ଦି ଡୁନ ସ୍କୁଲ ୱିକ୍ଲି ନାମାକ ସାପ୍ତାହିକ ପତ୍ରିକାରେ କାଳ୍ପନିକ ଏବଂ କବିତାରେ ଯୋଗଦାନ କରିଥିଲେ ଯୋଗଦାନ କରିଥିଲେ ଏବଂ ରାମ ଗୁହାଙ୍କ ସହିତ ଇତିହାସ ଟାଇମ୍ସ ପତ୍ରିକା ପ୍ରତିଷ୍ଠା କରିଥିଲେ । ଡୁନ ପରେ ସେ ସେଣ୍ଟ ଷ୍ଟିଫେନ କଲେଜ, ଦିଲ୍ଲୀ ବିଶ୍ୱବିଦ୍ୟାଳୟ ଏବଂ ଦିଲ୍ଲୀ ସ୍କୁଲ ଅଫ୍ ଇକୋନୋମିକ୍ସରୁ ଡିଗ୍ରୀ ହାସଲ କରିଥିଲେ । ତା ପରେ ସେ ନିଜର ଡି.ଫିଲ୍ ସମାପ୍ତ କରିବା ପାଇଁ ବ୍ରିଟିଶ ସାମାଜିକ ଆନ୍ଥ୍ରୋପୋଲୋଜିଷ୍ଟ ପିଟର ଲିଓନହର୍ଡଙ୍କ ତତ୍ତ୍ୱାବଧାନରେ ଅକ୍ସଫୋର୍ଡର ସେଣ୍ଟ ଏଡମୁଣ୍ଡ ହଲରେ ସାମାଜିକ ଆନ୍ଥ୍ରୋପୋଲୋଜିରେ ଇନଲାକ୍ସ ଫାଉଣ୍ଡେସନ୍ ସ୍କଲାରସିପ୍ ଜିତିଥିଲେ । ୨୦୦୯ ମସିହାରେ, ସେ ରୟାଲ ସୋସାଇଟି ଅଫ୍ ସାହିତ୍ୟିକ ଭାବରେ ନିର୍ବାଚିତ ହୋଇଥିଲେ । ୨୦୧୫ ମସିହାରେ ଘୋଷଙ୍କୁ ଫୋର୍ଡ ଫାଉଣ୍ଡେସନ ଆର୍ଟ ଅଫ୍ ଚେଞ୍ଜ୍ ଫେଲୋ ଭାବରେ ନାମିତ କରାଯାଇଥିଲା । ତାଙ୍କୁ 2007 ମସିହାରେ ଭାରତ ସରକାର ପଦ୍ମଶ୍ରୀ ପ୍ରଦାନ କରିଥିଲେ । ଘୋଷ ଆଇବିସ୍ ଟ୍ରିଲୋଜୀ ଉପରେ କାମ ଆରମ୍ଭ କରିବା ପାଇଁ ଭାରତ ଫେରିଥିଲେ ଯେଉଁଥିରେ ସି ଅଫ୍ ପପିସ୍  (୨୦୦୮),ରିଭର ଅଫ ସ୍ମୋକ  (୨୦୧୧) ଏବଂ ଫ୍ଲଡ ଅଫ ଫାୟାର  (୨୦୧୫) ଅନ୍ତର୍ଭୁକ୍ତ ଥିଲା  । କାର୍ଯ୍ୟ ଘୋଷ ଦି ସର୍କଲ୍ ଅଫ୍ ରିଜିନ୍  (୧୯୮୬ର ଡେବ୍ୟୁ ଉପନ୍ୟାସ), ଦି ଶ୍ୟାଡୋ ଲାଇନ୍ସ  (୧୯୮୮), ଦି କୋଲକାତା କ୍ରୋମୋଜୋମ୍  (୧୯୯୫), ଦି ଗ୍ଲାସ୍ ପ୍ୟାଲେସ୍  (୨୦୦୦) ଏବଂ ଦି ହଙ୍ଗ୍ରି ଟାଇଡ୍  (୨୦୦୪)ର ଲେଖକ ଅଟନ୍ତି  । ସି ଅଫ୍ ପପିସ୍  (୨୦୦୮), ଆଇବିସ୍ ଟ୍ରିଲୋଜୀର ପ୍ରଥମ ଭଲ୍ୟୁମ୍ ଥିଲା ଯାହା ୧୮୩୦ ଦଶକରେ ସେଟ୍ କରାଯାଇଥିଲା  । ଘୋଷଙ୍କ ରିଭର ଅଫ ସ୍ମୋକ  (୨୦୧୧), ଆଇବିସ୍ ଟ୍ରିଲୋଜୀର ଦ୍ୱିତୀୟ ଭଲ୍ୟୁମ୍ ଅଟେ  । ତୃତୀୟ, ଫ୍ଲଡ ଅଫ ଫାୟାର,ଟ୍ରିଲୋଜୀକୁ ସମାପ୍ତ କରି, ସକରାତ୍ମକ ସମୀକ୍ଷା ପାଇଁ ୨୮ ମଇ ୨୦୧୫ ମସିହାରେ ପ୍ରକାଶିତ ହୋଇଥିଲା । ତାଙ୍କୁ ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରିଥିବା ଶ୍ୟାଡୋ ଲାଇନ୍ସ  "ସାମ୍ପ୍ରଦାୟିକ ହିଂସା ଘଟଣା ଏବଂ ଏହାର ମୂଳ ଗଭୀର ଭାବରେ ଭାରତୀୟ ଉପମହାଦେଶର ସାମୂହିକ ମାନସିକତାରେ ବିସ୍ତାର କରିଛି।" ଘୋଷଙ୍କ ଗୁନ୍ ଆଇସଲ୍ୟାଣ୍ଡ, ୨୦୧୯ ମସିହାରେ ପ୍ରକାଶିତ ହୋଇଥିଲା, ଏହା ଜଳବାୟୁ ପରିବର୍ତ୍ତନ ଏବଂ ମାନବ ସ୍ଥାନାନ୍ତରଣ ସହିତ ଜଡିତ ଥିଲା । ଏହି ପୁସ୍ତକ ସମାଲୋଚକମାନଙ୍କଦ୍ୱାରା ପ୍ରଶଂସା କରାଯାଇଥିଲା । ୨୦୨୧ ମସିହାରେ ଘୋଷ ନିଜର ପ୍ରଥମ ପୁସ୍ତକ,  "ଜଙ୍ଗଲ ନାମା"  ନାମରେ ପ୍ରକାଶ କରିଥିଲେ, ଯାହା ବନ୍ ବିବିର ସୁନ୍ଦରବନ କିମ୍ବଦନ୍ତୀ ବିଷୟରେ ଅନୁସନ୍ଧାନ କରିଥିଲା  । ପୁରସ୍କାର ଏବଂ ସ୍ୱୀକୃତି ଅମିତାଭ ଘୋଷ  "ଶ୍ୟାଡୋ ଲାଇନ୍ସ"  ପାଇଁ ସାହିତ୍ୟ ଏକାଡେମୀ ପୁରସ୍କାର ଏବଂ ଆନନ୍ଦ ପୁରସ୍କର ଜିତିଥିଲେ । ୧୯୯୭ ମସିହାରେ ସେ  "ଦି କୋଲକାତା କ୍ରୋମୋଜୋମ୍"  ପାଇଁ ଆର୍ଥର୍ ସି କ୍ଲାର୍କ ପୁରସ୍କାର ଲାଭ କରିଥିଲେ । ୨୦୦୮ ମସିହାର ମ୍ୟାନ୍ ବୁକର୍ ପୁରସ୍କାର ପାଇଁ  "ସି ଅଫ୍ ପପିସ୍" କୁ ସର୍ଟଲିଷ୍ଟ କରାଯାଇଥିଲା । ୨୦୧୧ ମସିହାରେ ମ୍ୟାନ ଏସିଆନ ଲିଟେରାରୀ ପୁରସ୍କାର ପାଇଁ  "ରିଭର ଅଫ ସ୍ମୋକ୍" କୁ ସର୍ଟଲିଷ୍ଟ କରାଯାଇଥିଲା । ଭାରତ ସରକାର ତାଙ୍କୁ ୨୦୦୭ ମସିହାରେ ପଦ୍ମଶ୍ରୀ ନାଗରିକ ସମ୍ମାନ ପ୍ରଦାନ କରିଥିଲେ । ଘୋଷ ୨୦ ନଭେମ୍ବର ୨୦୧୬ ମସିହାରେ ମୁମ୍ବାଇ ଲିଟଫେଷ୍ଟ ଟାଟା ସାହିତ୍ୟ ଲାଇଭରେ ଆଜୀବନ ସଫଳତା ପୁରସ୍କାର ଗ୍ରହଣ କରିଥିଲେ । ଡିସେମ୍ବର ୨୦୧୮ ମସିହାରେ ତାଙ୍କୁ ୫୪ ତମ ଜ୍ଞାନପୀଠ ପୁରସ୍କାର ପ୍ରଦାନ କରାଯାଇଥିଲା ଏବଂ ଏହି ସମ୍ମାନ ପାଇଁ ମନୋନୀତ ହୋଇଥିବା ସମୟରେ ସେ ଇଂରାଜୀରେ ପ୍ରଥମ ଭାରତୀୟ ଲେଖକ ଥିଲେ ।
ସିଟାଗ୍ଲିପଟିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଜାନୁଭିଆ, ଏକ ଔଷଧ ଯାହା ମଧୁମେହ ପ୍ରକାର 2ର ଚିକିତ୍ସା ପାଇଁ ବ୍ୟବହୃତ ହୁଏ  ଯୁକ୍ତରାଜ୍ୟରେ ଏହା ମେଟଫର୍ମିନ୍ କିମ୍ବା ସଲଫୋନିଲୁରିଆ ଅପେକ୍ଷା କମ୍ ପସନ୍ଦ କରାଯାଏ  ଏହା ପାଟିରେ ଦିଆଯାଏ  ଏହା ଏକ ମିଶ୍ରତ ବଟିକା ଯେପରିକି ମେଟଫର୍ମିନ୍ / ସାଇଟାଗ୍ଲିପଟିନ୍ ଭାବରେ ମଧ୍ୟ ଉପଲବ୍ଧ ଅଛି  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗୋଡ ଫୁଲା ଏବଂ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, ନିମ୍ନ ରକ୍ତ ଶର୍କରା, ବୃକ୍‌କ ସମସ୍ୟା, ଅଗ୍ନାଶୟ ପ୍ରଦାହ ଓ ଗଣ୍ଠି ଯନ୍ତ୍ରଣା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ନିରାପଦ କି ନୁହେଁ ତାହା ଅସ୍ପଷ୍ଟ ରହିଛି। ଏହା ଡାଇପେପ୍ଟିଡିଲ-୪  (ଡିପିପି-୪) ଇନହିବିଟର ଶ୍ରେଣୀର ଏକ ଔଷଧ ଯାହା ଇନସୁଲିନ ଉତ୍ପାଦନ ବୃଦ୍ଧି ଏବଂ ଅଗ୍ନାଶୟରୁ ଗ୍ଲୁକାଗନ ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୋଇଥାଏ  ମର୍କ ଆଣ୍ଡ କମ୍ପାନୀ ଏହି ସିଟାଗ୍ଲିପଟିନ ଔଷଧ ବିକଶିତ କରିଛନ୍ତି ଯାହା ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହି ଔଷଧର ଯୁକ୍ତରାଜ୍ୟରେ ଏକ ମାସର ଯୋଗାଣର ହୋଲସେଲ ମୂଲ୍ୟ ପ୍ରାୟ ୩୩.୨୬ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ପରିମାଣର ଔଷଧ ମୂଲ୍ୟ ପ୍ରାୟ ୪୦୫.୦୦ ଡଲାର  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୯୫ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଆଠ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ମନୋଜ କୁମାର ମିଶ୍ର ଜଣେ ପୂର୍ବତନ ଭାରତୀୟ ରେଳ ଯାତାୟତ ସେବା ଅଧିକାରୀ, ଯିଏକି ଅଧୁନା ଓଡ଼ିଶା ସରକାରଙ୍କ ସୂଚନା ଓ ପ୍ରଯୁକ୍ତିବିଦ୍ୟା ସଚିତ ଭାବରେ କାର୍ଯ୍ୟରତ । ସେ ୧୯୯୯ ମସିହାର ଭାରତୀୟ ରେଳ ଯାତାୟତ ସେବା ପରୀକ୍ଷାରେ କୃତକାର୍ଯ୍ୟ ହୋଇ ୨୦୦୦ ମସିହାରେ କାର୍ଯ୍ୟରେ ଯୋଗ ଦେଇଥିଲେ । ସେ ଭୁବନେଶ୍ୱରସ୍ଥିତ ୟୁନିଟ୍-୧ ବାଳକ ଉଚ୍ଚ ବିଦ୍ୟାଳୟରୁ ଶିକ୍ଷା ଶେଷ କରିବା ପରେ କଲେଜ ଅଫ୍ ବେସିକ୍ ସାଇନ୍ସ ଆଣ୍ଡ୍ ହ୍ୟୁମାନିଟିଜ୍‌ରୁ ଜୀବ ବିଜ୍ଞାନରେ ସ୍ନାତକ ଓ ଜାଭିଅର୍ ଇନିଷ୍ଟିଚ୍ୟୁଟ୍ ଅଫ୍ ମ୍ୟାନେଜ୍‌ମେଣ୍ଟରୁ ଏମ୍‌ବିଏ କରିଥିଲେ । ଭାରତୀୟ ରେଳ ସେବାରେ ଯୋଗ ଦେବା ପୂର୍ବରୁ ଏକ ଘରୋଇ ଉଦ୍ୟୋଗରେ ଚାକିରୀ କରିଥିଲେ । ଦୀର୍ଘ ବର୍ଷ ଧରି ରେଳ ସେବାରେ ରହିବା ପରେ ସେ ୨୦୧୯ ମସିହାରେ ଓଡ଼ିଶା ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଦ୍ୟା ବିଭାଗର ସଚିତ ଦାୟିତ୍ୱ ନେଇଥିଲେ । ସେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସ୍ୱତନ୍ତ୍ର ସଚିବ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ଜୋସେଫ ଅଶୋକ ନିହାଲ ଡି ସିଲ୍ଲଭା ବା ଅଶୋକ ଡି ସିଲ୍‌ଭା  (ଜନ୍ମ ୧୭ ମଇ ୧୯୪୬) ଶ୍ରୀଲଙ୍କା ସର୍ବୋଚ୍ଚ ନ୍ୟାୟାଳୟର ୪୨ତମ ପ୍ରଧାନ ବିଚାରପତି ଥିଲେ  । ସଂକ୍ଷିପ୍ତ ଜୀବନୀ କାଣ୍ଡିସ୍ଥିତ ସେଣ୍ଟ ଆନ୍ଥୋନି କଲେଜରୁ ସିଲଭା ତାଙ୍କର ପ୍ରାଥମିକ ଶିକ୍ଷା ଲାଭ କରିଥିଲେ । ୧୯୭୧ ମସିହାରେ ପେରେଡେନିଆ ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିବା ପରେ ସେ ଡିସେମ୍ବର ୧୯୭୨ରେ ଶ୍ରୀଲଙ୍କା ସର୍ବୋଚ୍ଚ ନ୍ୟାୟାଳୟରେ ଆଡଭୋକେଟ ଭାବରେ ଯୋଗଦାନ କରିଥିଲେ । ଏପ୍ରିଲ ୨, ୧୯୭୪ରେ ସେ ଆଟର୍ଣ୍ଣି ଜେନେରାଲ ଭାବେ ଯୋଗ ଦେଇଥିଲେ । ୧୯୮୭ରେ ସେ ଜଣେ ସିନିୟର ଡେପୁଟି ସଲିସିଟର ଜେନେରାଲ ହୋଇଥିଲେ ଏବଂ ଆଟର୍ଣ୍ଣି ଜେନେରାଲ ଭାବେ ୨୨ ବର୍ଷ କାର୍ଯ୍ୟ କରିବା ପରେ ବିଭାଗଦ୍ୱାରା ତାଙ୍କୁ ୧୨ ଅକ୍ଟୋବର ୧୯୯୫ରେ ଅପିଲ୍ କୋର୍ଟର ବିଚାରପତି ଭାବରେ ନିଯୁକ୍ତ ଦିଆଯାଇଥିଲା । ପ୍ରଧାନ ବିଚାରପତି ଅଶୋକ ଡି ସିଲ୍‌ଭା ଫେବୃଆରୀ ୨୦୦୧ରେ ଅପିଲ୍ କୋର୍ଟର ପୀଠାଧୀଶ ହୋଇଥିଲେ ଏବଂ ପରେ ୧ ଅଗଷ୍ଟ ୨୦୦୧ରେ ସୁପ୍ରିମକୋର୍ଟକୁ ଉନ୍ନୀତ ହୋଇଥିଲେ । ୩୧ ଜୁଲାଇ ୨୦୧୩ରେ କେନିଆର ନୂତନ ସମ୍ବିଧାନ ଅନୁଯାୟୀ ସେ କେନିଆର ନ୍ୟାୟପାଳିକାରୁ ଅନୁପଯୁକ୍ତ ନ୍ୟାୟିକ ଅଧିକାରୀଙ୍କ ବିଦା ପାଇଁ ପ୍ରତିଷ୍ଠିତ  "ଜଜ୍ ଏବଂ ମାଜିଷ୍ଟ୍ରେଟ୍ ପୁନରୀକ୍ଷଣ  (ଭେଟିଂ) ବୋର୍ଡ "ର ସଦସ୍ୟ ଭାବରେ ନିଯୁକ୍ତ ହୋଇଥିଲେ । ଅଶୋକ ଡି ସିଲ୍‌ଭା ୧୯୮୩/୮୪ରେ କଲମ୍ବୋ ବିଶ୍ୱବିଦ୍ୟାଳୟରୁ ପ୍ରଶାସନିକ ଆଇନରେ ମାଷ୍ଟର ଡିଗ୍ରୀ ହାସଲ କରିଛନ୍ତି ଏବଂ ଯୁକ୍ତରାଷ୍ଟ୍ରର ଇଲିନୋଇସ୍ ବିଶ୍ୱବିଦ୍ୟାଳୟରେ କ୍ରିମିନୋଲୋଜିରେ ସ୍ନାତକୋତ୍ତର ଡିପ୍ଲୋମା କରିଛନ୍ତି । ପଦ ପଦବୀ ଶ୍ରୀଲଙ୍କା ଆଇନ ମହାବିଦ୍ୟାଳୟରେ ଅଧ୍ୟାପକ କଲମ୍ବୋ ବିଶ୍ୱାବିଦ୍ୟାଳୟରେ ଆଇନ ବିଭାଗରେ ଅଧ୍ୟାପକ  'ବ୍ରାଜିଲରେ ସ୍ଥାୟୀ ବିକାଶ'  ସଂପର୍କିତ ଯୁକ୍ତରାଜ୍ୟ ସମ୍ମିଳନୀରେ ଶ୍ରୀଲଙ୍କାର ପ୍ରତିନିଧୀତ୍ୱ କରିଥିଲେ  'ଜାତୀୟ ପରିବେଶ ନୀତି'  ତିଆରି କରିବା ସମ୍ବନ୍ଧୀତ ଜାତୀୟ ଟାସ୍କ ଫୋର୍ସର ସଦସ୍ୟ ଥିଲେ ଯୁକ୍ତରାଷ୍ଟ୍ର ସେକ୍ରେଟାରୀ ଜେନେରାଲ କୋଫି ଆନ୍ନାନ୍‌ଙ୍କଦ୍ୱାରା ରୁଆଣ୍ଡା ନିମିତ୍ତ ଅନ୍ତଃରାଷ୍ଟ୍ରୀୟ ଅପରାଧିକ ନ୍ୟାୟାଧୀକରଣରେ ଏକ ସ୍ଥାୟୀ ବିଚାରପତି ଭାବେ ନିଯୁକ୍ତି  (3 2004). ଅନ୍ତଃରାଷ୍ଟ୍ରୀୟ ଅପରାଧିକ ନ୍ୟାୟାଧୀକରଣରେ ୧୬ ଜଣ ବିଚାରପତିମଧ୍ୟରୁ ଅନ୍ୟତମ ବିଚାରପତି ଭାବେ ସେ କାର୍ଯ୍ୟ ତୁଲାଇଥିଲେ  ।
ଫାଇଜାବାଦ ରେଳ ଷ୍ଟେସନ ଉତ୍ତର ଭାରତର ଏକ ମୁଖ୍ୟ ରେଳ ଜଙ୍କସନ ।ଏଠାରୁ ନୂଆ ଦିଲ୍ଲୀ , କାନପୁର , ଲକ୍ଷ୍ନୋ , ବାରାଣାସୀ , ଗୋରହପୁର ଇଲାହାବାଦ ଆଦି ଅଞ୍ଚଳକୁ ଉତ୍ତମ ରେଳ ସଂଯୋଗ ରହିଛି । ଘାଘରା ନଦୀ ନିକଟରେ ଥିବା ଫାଇଜାବାଦ ସହର ନିକଟରେ ଅଜୋଧ୍ୟା ସହରରେ ମଧ୍ୟ ଏକ ଜଙ୍କସନ ରହିଛି । ସେବା ସମୂହ ନିକଟସ୍ଥ ସମସ୍ତ ବଡ ସହର ସହ ଏଠାରୁ ରେଳ ସଂଯୋଗ ବହୁଳ ସଂଖ୍ୟାରେ ଥାଏ । ଏହା ସହ ମୁମ୍ବାଇ ଓ ଦିଲ୍ଲୀକୁ ଏଠାରୁ ଦୈନିକ ଟ୍ରେନ ଯାଇଥାଏ ।
ଏହି ଲେଖାଟି ଧାମରେଈ ମନ୍ଦିର ବାବଦରେ, ଧାମରେଈ ଠାକୁରାଣୀଙ୍କ ବିଷୟରେ ଜାଣିବାପାଇଁ ଧାମରାଈ ଦେଖନ୍ତୁ। ଅବସ୍ଥିତି ଧାମରାର ଅଧିଷ୍ଠାତ୍ରୀ ଦେବୀ ହେଉଛନ୍ତି ମା ଧାମରେଈ, ଧାମରାଈ ବା ଧାମୁରେଈ। ଏହା ଭଦ୍ରକ ଜିଲ୍ଲାର ଚାନ୍ଦବାଲି ବ୍ଲକରେ ଅବସ୍ଥିତ। ସେ ଏଠାରେ ଖ୍ରୀଷ୍ଟପୂର୍ବ ଦ୍ୱିତୀୟ ଶତାବ୍ଦୀରୁ ପୂଜାପାଉଛନ୍ତି ବୋଲି ଗ୍ରୀକ୍ ପର୍ଯ୍ୟଟକ ଟଲେମିଙ୍କ ବୃତ୍ତାନ୍ତରୁ ଜଣା ପଡ଼େ। ଉତ୍ପତ୍ତି ଧାମରା ବନ୍ଦରର ଅନତିଦୂରରେ ସମୁଦ୍ରରେ ଧୀବରମାନେ ମାଛ ଧରୁଥିଲା ବେଳେ ଜାଲରେ ପଡ଼ିଥିଲା ଏକ ପାଷାଣ ନିର୍ମିତ ଦିବ୍ୟ ଦେବୀ ମୂର୍ତ୍ତି। ଏହା ତିନି ଚାରି ଫୁଟ ଉଚ୍ଚର ଥିଲା। ଧୀବରମାନେ ଏହି ମୂର୍ତ୍ତୀକୁ ଦେଖି କିଂକର୍ତ୍ତବ୍ୟବିମୂଢ଼ ହୋଇଗଲେ। ଦେବୀ ସେମାନଙ୍କୁ ସ୍ୱପ୍ନାଦେଶ ଦେଇ ତାଙ୍କୁ ଧାମରାରେ ସ୍ଥାପନା କରିବାକୁ କହିଥିଲେ ଓ ଧୀବରମାନେ ତାଙ୍କୁ ଉପାସନା କରିବେ ବୋଲି ନିର୍ଦ୍ଦେଶ ଦେଇଥିଲେ। କୌଣସି ସୌଦାଗର ଠାକୁରାଣୀଙ୍କ ବିଗ୍ରହକୁ ଶ୍ରୀଲଙ୍କାରୁ ଆଣି ଏଠାରେ ପ୍ରତିଷ୍ଠା କରିଛନ୍ତି ବୋଲି କେହି କେହି ମତ ଦେଇଥାନ୍ତି। କେହି କେହି ମତ ଦିଅନ୍ତି ଏଇ ବିଗ୍ରହ ସାତଭାୟାରୁ ଅଣାଯାଇଛି। ଠାକୁରାଣୀ ଶାକାହାରୀ ହୋଇଥିବାରୁ ତାଙ୍କ ଭଉଣୀମାନେ ତାଙ୍କୁ ସମୁଦ୍ରରେ ଫିଙ୍ଗି ଦେଇଥିଲେ ଓ କେହି ଧୀବର ତାଙ୍କୁ ପାଇ ଧାମରାକୁ ଆଣିଥିଲେ। ଉପାସନା ଧାମରେଈଙ୍କର ଉପାସନା ଧୀବରମାନେ କରିଥାନ୍ତି। ଏ ସମ୍ବନ୍ଧରେ ଭଞ୍ଜକନିକା ପୁସ୍ତକରେ ଉଲ୍ଲେଖ ଅଛି:  କୂଳେ ପ୍ରତିଷ୍ଠିତ ଦେବୀ ଚତୁର୍ଭୁଜା। ଧାମରାଈ କରେ ଧୀବର ଯା ପୂଜା ବିକାଶ ଦେବୀ ପ୍ରଥମେ ଏକ ମାଟିଘରେ ପୂଜା ପାଉଥିଲେ। ପରବର୍ତ୍ତୀ ସମୟରେ କନିକା ରାଜା ଦେବୀଙ୍କପାଇଁ ଏକ ପକ୍କା ଘର ନିର୍ମାଣ କରିଦେଲେ। କ୍ରମେ ଉକ୍ତ ମନ୍ଦିର ନଦୀ ମଧ୍ୟରେ ଲୀନ ହୋଇ ଯିବାରୁ ୧୯୭୫ରେ ନିକଟବର୍ତ୍ତୀ ଅନ୍ୟ ଏକ ସ୍ଥାନରେ ନୂତନ ମନ୍ଦିର ନିର୍ମାଣ କାର୍ଯ୍ୟ ଆରମ୍ଭ ହୋଇଥିଲା। ବର୍ତ୍ତମାନର କାରୁକାର୍ଯ୍ୟପୂର୍ଣ୍ଣ ମନ୍ଦିରଟି ନିର୍ମାଣ କରିବାକୁ ପ୍ରାୟ ୧୦ ବର୍ଷ ଲାଗିଥିଲା ଓ ୧୯୯୦ରେ ଏହାର ନିର୍ମାଣ କାର୍ଯ୍ୟ ସମାପ୍ତ ହୋଇଥିଲା। ବିଶ୍ୱାସ ଫୁଲଚଢ଼ା ଶାବରୀ ସଂସ୍କୃତିର କିମ୍ବଦନ୍ତୀ ଏବେ ବି ଲୋକେ ବିଶ୍ୱାସ କରନ୍ତି। ଦେବୀଙ୍କ ପାଖରେ ଯାହା କିଛି ବି ମନାସି ଦେବୀଙ୍କ ଉପରେ ଫୁଲଚଢାଇଲେ ଯଦି ଫୁଲଟି ଖସିପଡ଼େ, ତେବେ ମନସ୍କାମନା ନିଶ୍ଚୟ ପୂର୍ଣ୍ଣ ହୁଏ ବୋଲି ଶ୍ରଦ୍ଧାଳୁମାନେ ବିଶ୍ୱାସ କରନ୍ତି। ଜଳଯାତ୍ରା ଜଳଯାତ୍ରା ସମୟରେ ପ୍ରତ୍ୟେକ ନାବିକ ଏପରିକି ବିଦେଶରୁ ଆସିଥିବା ପୋତଗୁଡ଼ିକ ଏହିଠାରେ ଅଟକି ଥାଆନ୍ତି ଓ ଦେବୀଙ୍କର ଉପାସନା କରିଥାନ୍ତି। ଏବେ ସୁଦ୍ଧା ସେହି ପରମ୍ପରା ପ୍ରଚଳିତ। ଏପରିକି ଜଳଯାତ୍ରା ସମୟରେ କେହି କୌଣସି ବିପଦ ଆପଦର ସମ୍ମୁଖୀନ ହେଲେ, ମଙ୍ଗଳ କାମନା କରି ଦେବୀଙ୍କ ଉଦ୍ଦେଶ୍ୟରେ ନଡ଼ିଆ ମନାସିଥାଆନ୍ତି।
ଅନୁଗୁଳଠାରୁ ଜାତୀୟ ରାଜପଥରେ ଦେଓଗଡ଼ ଅଭିମୁଖେ ପ୍ରାୟ ୨୬ କି.ମି ଯିବା ପରେ ପଡେ ଏହି ଗାଁ କୋଶଳା ।ଏହି ଗ୍ରାମର ଅଧିଷ୍ଠାତ୍ରୀ ଦେବୀ ହେଲେ ମା ରାମଚଣ୍ଡୀ ।ଭାରି ପ୍ରତ୍ୟକ୍ଷ , ପ୍ରତି ବର୍ଷ ଭାଦ୍ରବ ମାସ ଦ୍ୱିତୀୟା ତିଥିରେ ମା 'ଙ୍କ ଯାତ୍ରା ଆରମ୍ଭ ହୋଇ ତିନି ଚାରି ଦିନ ଧରି ମହା ଧୂମ୍ ଧାମ୍ରେ ଚାଲେ ।ରାଜ୍ୟର ବିଭିନ୍ନ ଜାଗାରୁ ଭକ୍ତମାନଙ୍କର ସୁଅ ଏଠାକୁ ଛୁଟି ଥାଏ ଏବଂ ମନୋସ୍କାମନା ପୂରଣ ପାଇଁ ଭକ୍ତମାନେ ମା 'ଙ୍କ ନିକଟରେ ଅଧିଆ ପଡନ୍ତି ।ଗାଁ ଲୋକଙ୍କଦ୍ୱାରା ଗଠିତ ଏକ ଟ୍ରଷ୍ଟ ବୋର୍ଡ ବର୍ତ୍ତମାନ ମନ୍ଦିର ପରିଚାଳନା କରୁଛି ।
ଲଭ୍ ହେଲା ଏମିତି, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏସ୍. ଏମ୍. ଅଗ୍ର‌ୱାଲ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଡଃ ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଲଳିତ୍ କୁମାର ତ୍ରିପାଠୀ କଥାଚିତ୍ରଟିର ଚିତ୍ରନାଟ୍ୟ ରଚନା କରିବା ସ‌ହ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଇଲୁ ବାନାର୍ଜୀ, ଅଶୋକ ଦାସ, ସୋମେଶ ମହାନ୍ତି, ଡିମ୍ପଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଇଲୁ ବାନାର୍ଜୀ ଅଶୋକ ଦାସ ଡିମ୍ପଲ ସୋମେଶ ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
କୁଣ୍ଡଗୋଳ, ଭାରତୀୟ ରାଜ୍ୟ କର୍ଣାଟକର ଧରବାଦ ଜିଲ୍ଲାର ଏକ ପଞ୍ଚାଯତ ସହର । ପରିଚୟ ଧରବାଦଠାରୁ କୁଣ୍ଡଗୋଳର ଦୂରତା 14 କିଲୋମିଟର । ଏହି ସହରରେ ପ୍ରକ୍ଷାତ ହିନ୍ଦୁସ୍ଥାନୀ ସଙ୍ଗୀତଙ୍ଗ ରାମଭଉ କୁଣ୍ଡଗୋଲକର  ( ପଣ୍ଡିତ ସୱାଇ ଗନ୍ଧର୍ବ ) ଜନ୍ମ ହେଇଥିଲେ  । ତାଙ୍କର ଶିଷ୍ୟ ଗଣଙ୍କ ମଧ୍ୟରୁ ଗାଙ୍ଗୁବାଇ ହାଙ୍ଗଳ , ଭୀମସେନ ଯୋଶୀ ଆଦି ବିଖ୍ୟାତ । ଇତିହାସ ପ୍ରାଚୀନ ପଶ୍ଚିମ ଚାଲୁକ୍ୟ ସମ୍ଭ୍ରାଜ୍ୟର ମଧ୍ୟବର୍ତୀ ଅଚଳରେ କୁଣ୍ଡଗୋଳ ଅବସ୍ଥିତ ଥିଲା । ଏଠାରେ ଥିବା 11 ଶ ଶତାବ୍ଦୀର ଶମ୍ଭୁଲିଙ୍ଗେଶ୍ୱର ମନ୍ଦିରରୁ ଏହାର ପ୍ରମାଣ ମିଳିଥାଏ । ଦେଶ ସ୍ୱାଧୀନ ହେବା ଆଗରୁ କୁଣ୍ଡଗୋଳ ରାଜକୀୟ ରାଜ୍ୟ ଯାମଖଣ୍ଡିର ଅଂଶ ଥିଲା । ହିନ୍ଦୁସ୍ଥାନୀ ସଂଗୀତ ଓ କୁଣ୍ଡଗୋଳ ସୱାଇ ଗନ୍ଧର୍ବ ନାମରେ ପରିଚିତ ଥିବା ଜନପ୍ରିୟ ରାମଭଉ କୁନଦୋଳକର ଏଠାରେ 1886 ମସିହାରେ ଜନ୍ମ ଗ୍ରହଣ କରିଥିଲେ । ପଣ୍ଡିତ ଭୀମସେନ ଯୋଶୀ ତାଙ୍କର ସର୍ବାପେକ୍ଷ୍ୟା ପ୍ରସିଦ୍ଧି ଲାଭ କରିଥିବା ଛାତ୍ର । ପଣ୍ଡିତ ଭୀମସେନ ଭରତର ବିଭିନ୍ନ ସ୍ଥାନ ଗସ୍ତ କରି ଜଣେ ଉତ୍ତମ ଗୁରୁ ଖୋଜୁଥିଲେ । ସେ ଏଠାକୁ ଆସି ପଣ୍ଡିତ ଗନ୍ଧବଙ୍କ ଶିଷ୍ୟ ହିସାବରେ ହିନ୍ଦୁସ୍ଥାନୀ ସଂଗୀତ ଶିଖି ପ୍ରସିଦ୍ଧି ଲାଭ କରିଥିଲେ । ପଣ୍ଡିତ ଯୋଶୀ  "ଭାରତ ରତ୍ନ "  ପୁରସ୍କାରର ବିଜେତା । ଏଠାରେ କୁମାର ଗନ୍ଧର୍ବ ନାଟ୍ୟଗୃହ ନାମରେ ଏକ ଅପେରା ଘର ରହିଛି । ଭାରତରେ ପ୍ରସିଦ୍ଧି ଲାଭ କରିଥିବା ଅନ୍ୟତମ ହିନ୍ଦୁସ୍ଥାନୀ ସଂଗୀତା ବିଶାରଦା ଗାଙ୍ଗୁବାଇ ହଙ୍ଗଳ ମଧ୍ୟ ଏଠାରୁ ପଣ୍ଡିତ ଗନ୍ଧର୍ବଙ୍କ ଶିକ୍ଷା ପାଇଥିଲେ । ଗାଙ୍ଗୁବାଇଙ୍କ ମା ଓ ବାପା ମଧ୍ୟ କରଣାତକୀ ସଂଗୀତା ବିଷାରଦ ଥିଲେ । ପର୍ଯ୍ୟଟନ ଶମ୍ଭୁଲିଙ୍ଗ ମନ୍ଦିର 11 , . , . ଭୌଗୋଳିକ ଅବସ୍ଥିତି କୁଣ୍ଡଗୋଳର ଭୌଗୋଳିକ ଅବସ୍ଥିତିଠାରେ । ଏହାର ପତ୍ତନ 2017 ଫୁଟ । ଜନସଂଖ୍ୟା 2001 ଜନଗଣନା ଅନୁସାରେ ଏଠାରେ 16,837 ଜନ ଅଧିବାସୀ ରହୁଥିଲେ । ଏହା ମଧ୍ୟରୁ ପୁରୁଷ ସଂଖ୍ୟା 51 % ହେଇଥିବାବେଳେ ମହିଳା ସଂଖ୍ୟା 49 % ଥିଲା । 6 ବର୍ଷରୁ କମ ସଂଖ୍ୟା 12 % ରହିଥିଲା । ଏଠାକାର ସାକ୍ଷ୍ୟରତା ହାର 64 % ଥିଲା ।
ଅ ଓଡ଼ିଆ ବର୍ଣ୍ଣମାଳାର ପ୍ରଥମ ଅକ୍ଷର । ଏହା ଏକ ସ୍ୱର ବର୍ଣ୍ଣ । ଏହି ବର୍ଣ୍ଣର ସ୍ୱତନ୍ତ୍ର ଚିହ୍ନ ବା ମାତ୍ରା ନାହିଁ । ଏହାକୁ ବାକି ବ୍ୟଞ୍ଜନ ବର୍ଣ୍ଣ ସହିତ ଯୁକ୍ତ କରି ଉଚ୍ଚାରଣ ଓ ବର୍ଣ୍ଣପରିଣୟ କରାଯାଇଥାଏ । ଏହାର ଉଚ୍ଚାରଣର ସ୍ଥାନ କଣ୍ଠ । ଇତିହାସ ଓ ପୁରାଣ ଆଗକାଳରେ ଅବଧାନମାନେ ପିଲାଙ୍କୁ ଏହି ଅକ୍ଷର ମଡ଼ାଇଲାବେଳେ ସ୍ୱରେ ଅ ବୋଲି ଡାକନ୍ତି । ଏହା ଓଁ ବା ପ୍ରଣବର ଅଂଶବିଶେଷ ବୋଲି ଶାସ୍ତ୍ରରେ କଥିତ । ଅ+ଉ+ମ୍ ମିଶି ଓଁ ହୋଇଛି ।
ରୀତିକା ଖେରା ଜଣେ ଭାରତୀୟ ଅର୍ଥନୀତିଜ୍ଞା ଓ ସାମାଜିକ ବୈଜ୍ଞାନିକ । ସେ ଭାରତୀୟ ପ୍ରବନ୍ଧ ସଂସ୍ଥାନ, ଅହମ୍ମଦାବାଦ  (ଆଇଆଇଏମ ଅହମ୍ମଦାବାଦ)ରେ ସହଯୋଗୀ ପ୍ରଫେସର  ଇକୋନୋମିକ୍ସ ଏବଂ ପବ୍ଲିକ୍ ସିଷ୍ଟମ୍ ଗ୍ରୁପ୍  । ଖେରା ଭାରତୀୟ ପ୍ରୌଦ୍ୟୋଗିକୀ ସଂସ୍ଥାନ ଦିଲ୍ଲୀରୁ  (ଆଇଆଇଟି ଦିଲ୍ଲୀ) ଛୁଟିରେ ଅଛନ୍ତି  । ପ୍ରାରମ୍ଭିକ ଜୀବନ ଏବଂ ଶିକ୍ଷା ରୀତିକା ଖେରା ସେ ବରୋଦାସ୍ଥିତ କନଭେଣ୍ଟ ଅଫ ଜୀସସ ଆଣ୍ଡ ମେରିରେ ତାଙ୍କ ସ୍କୁଲପଢ଼ା ଶେଷ କରିଥିଲେ । ମହାରାଜା ସାୟାଜୀରାଓ ୟୁନିଭରସିଟି ଅଫ ବରୋଦାରୁ ଅର୍ଥନୀତିରେ ସ୍ନାତକ, ଦିଲ୍ଲୀ ବିଶ୍ୱବିଦ୍ୟାଳୟର ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ସ୍ନାତକୋତ୍ତର ଏବଂ ଇଂଲଣ୍ଡର ବ୍ରାଇଟନସ୍ଥିତ ସସେକ୍ସ ୟୁନିଭରସିଟିର ଇନଷ୍ଟିଚ୍ୟୁଟ ଅଫ ଡେଭଲପମେଣ୍ଟ ଷ୍ଟଡିଜରୁ ବିକାଶ ଅଧ୍ୟୟନରେ ଏମ.ଫିଲ. ଅଧ୍ୟୟନ କରିଥିଲେ । ସେ ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ଅର୍ଥନୀତିରେ ପି.ଏଚ.ଡି. ଲାଭ କରିଥିଲେ । ଏବଂ ଜଣାଶୁଣା ଅର୍ଥନୀତିଜ୍ଞ ତଥା କାର୍ଯ୍ୟକର୍ତ୍ତା, ଜାନ ଡ୍ରେଜେଙ୍କ ସହ ସହଯୋଗ କରନ୍ତି । ସେ କିଙ୍ଗ୍ସ କଲେଜ ଲଣ୍ଡନସ୍ଥିତ ଇନଷ୍ଟିଚ୍ୟୁଟ ଫର ଇକୋନୋମିକ ଗ୍ରୋଥ, କମନୱେଲ୍‌ଥ ସ୍କଲାରସିପ ସ୍କିମ, ଏବଂ ପ୍ରିନ୍ସଟନ ୟୁନିଭର୍ସିଟିରୁ  (ନୋବେଲ ବିଜେତା ସାର ଆଙ୍ଗସ ଡିଟନ ସହ ଏକ ପ୍ରକଳ୍ପ ପାଇଁ) ଫେଲୋସିପ ପାଇଥିଲେ  । ରଚନାବଳୀ ପୁସ୍ତକ , (2015),  , . , (2011),  ( : ).  (2011),  ( : ). : , ; ,; ,  " " , .  '  2006 , ( : ). , (2006), :  ( : ). ଲେଖା ,16 , 52, . 50. , ?,. , 16 , 52, . 5098, 2017, . 555 572.  ' : ,50, . 40. ,50, . 39. . 50, . 34. : ,2015. ,. 50, . 21, . 53 58. ,. 50, ., 2015. : ,2014. - : ,46, . 116 128, 2014. ,48, 45&46, 16 2013. ,2013. , . 48, . 10, 9 2013. ,. 48, . 5, 2 2013. ,47, . 39, 29 2012. : , ?